text:
Lýsing
Søkt verður eftir námsfrøðingi/varaleiðara til Frítíðarskúlan við Stórá at byrja 02.04.2018, ella so skjótt sum tilberð.
Frítíðarskúlin liggur í Rituvík og er stovnur undir Runavíkar kommunu. Á stovninum ganga 87 frítíðarskúlabørn.
- Starvið er 25 tímar um vikuna og verður sett á stovnin, har arbeiðstíðin er skiftandi ímillum kl 09.00 - 17.00, og tá skúlin hevur frí ímillum kl 7.30-17.00
- Starvið verður sett sambært sáttmála millum Føroya Pedagogfelag og Kommunala Arbeiðsgevarafelag Føroya á lønarstigi 11-20, pluss 2 lønarstig
- Um eingin námsfrøðingur søkir, verður hjálparfólk sett í tíðaravmarkað starv, tó ikki sum virkandi varðaleiðari.
Vit ynskja at umsøkjarin:
- Er áhugaður at arbeiða við børnum í aldrinum 6 - 9 ár
- Er íðin, nærlagdur og álítandi
- Hevur góð samstarvsevnir
- Hevur umsorgan og virðing fyri børnunum og vaksnum
- Dugur at skipa fyri fjøltáttaðum, mennandi, og kveikjandi upplivingum og spennandi avbjóðandi tilboðum til hendan barnabólk í einum tryggum og góðum umhvørvi.
Umsóknir og umsóknarfreist
Søk á netinum á www.runavik.fo innan 26.03.2018
Nærri fæst at vita um starvið, við at venda sær til Sonju Olsen leiðara tlf 216630.


c: text/html

text:
Møti verður í annaðkvøld kl. 18.00. Vit fáa vitjan úr Leirvík. Tað verða Jørgen og Guðni Andreasen sum koma á vitjan, og boða okkum Guðs orð. Øll eru hjartaliga vælkomin.
Sunnudagsskúli í morgin
Sunnudagsskúli verður í morgin kl. 14.00. Í morgin fara vit at hoyra um hví vit halda Hvítusunnu, og hvussu fyrsta Hvítusunna varð. Øll børn og vaksin eru hjartaliga vælkomin.
Arbeiðsdagur í morgin
Arbeiðsdagur verður í missiónshúsinum í morgin. Vit byrja kl. 09.00 við morgunmati, og fara so í holt við ymiskt sum skal gerast í og uttanum missiónshúsið. Á middegi verður sjálvandiLes meira
Bíbliutími í kvøld
Bønarløta og bíbliutími verða í kvøld. Bønarløtan byrjar kl. 19.30 og bíbliutímin kl. 20.00. Í kvøld verður tað Leila Højgaard sum hevur bíbliutíman. Øll eru hjartaliga vælkomin.
Útferðin hjá Bindimøti og Seinnapartssamkomu
Kristi himmalsferðardag, hósdagin 10. mai, var árliga útferðin hjá seinnapartssamkomuni og sjómanskvinnuringinum í Tabor. 30 fólk vóru við og leiðin gekk fyrst til altargongdsgudstænastu í Gøtu kirkju kl.11. Aftaná varLes meira
Sunnudagsskúli og møti
Sunnudagsskúli og møti verða í morgin. Sunnudagsskúlin byrjar kl. 14.00. Í morgin fara vit at hoyra um tá ið Jesus reis upp, og tá ið Jesus fór til Himmals, ogLes meira
Ungdómsmøti í kvøld
Ungdómsmøti verður í kvøld kl. 20.00. Í kvøld fáa vit vitjan av toyminum sum fer til Moldova í summar. Eftir møti fara vit at hugna okkum saman. Øll eru hjartaligaLes meira
Kristi Himmalferðardagur – Krýningardagur Krists
Og tá ið hann hevði sagt hetta, varð hann upp tikin, so teir sóu tað, og eitt skýggj tók hann burtur úr eygum teirra. Áps. 1,9 Á einum av teimumLes meira
Kristi Himmalferðardagur – møti kl. 18.00
Í morgin er Kristi HImmalferðadagur, og møti verður kl. 18.00. Til møti kemur Hans Jákup Hansen at tala til okkara. Øll eru hjartaliga vælkomin
Bíbliutími í annaðkvøld.
Bønarløta og bíbliutími verða í annaðkvøld. Bønarløtan byrjar kl. 19.30 og bíbliutímin kl. 20.00. Í annaðkvøld verður tað Hildigunn Steinhólm sum kemur at hava bíbliutíman. Øll eru hjartaliga vælkomin.
Junior í morgin
Junior verður í morgin kl. 19.00. Hetta er síðsta Junior fyri summarferiuna. Allir Juniorar í 5-7 flokki eru hjartaliga vælkomnir.
Útferð Sjómanskvinnuringur/Seinnapartssamkoma
10 mai Kristi Himmalsferðardag fer Seinnapartsamkoman og Sjómanskvinnuringurin útferð. Vit møtast við missiónshúsið kl. 10.30, og koyra harfrá við bilum. Síðani fara vit í kirkju í Gøtu kl. 11.00. AftanáLes meira

robotstxt: allowed

filter: keep


text:
Føroyska talvlandsliðið hevur seinnapartin heilt óvæntað vunnið á Bosnia-Herzegovina á talvolympiaduni í Aserbadsjan. Dysturin endaði 2½-1½ til Føroyar.
Helgi Dam Ziska og Sjúrður Thorsteinsson vunnu, John Rødgård telvaði javnt og Jóan Hendrik Andreasen tapti.
Úrslitið er tað besta hjá Føroyum í kappingini higartil, og eitt hitt besta – kanska hitt besta einstaka úrslit yvirhøvur hjá Føroyum móti so sterkum liði á nakrari talvolympiadu.
Bosnia, sum er styrkismett nummar 41, hevði mannað seg við trimum stórmeistarum og einum altjóða meistara móti Føroyum. Bosnia-Herzegovina hevur ofta staðið seg væl í millumtjóða talvkappingum. Í 1994 endaðu teir nummar tvey á talvolympiaduni.
Helgi Dam Ziska vann á 1. borði við svarta fólkinum móti stórmeistaranum Denis Kadric, sum hevur hægri styrkital enn Helgi. Helgi hevur nú 5½ stig av 7 møguligum og er framvegis ósigraður á 1. borði.
Føroyar vóru fyri dystin í dag nummar 68 í røðini av teimum 180 londunum í kappingini, men hava nú tikið seg enn longur fram.
Níggjunda umfar verður telvað í morgin. Enn er ikki greitt hvørjum Føroyar tá telva ímóti. Talvolympiadan endar týsdagin.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
VestPack er Ársins Virki 2013
30.09.2013
Vest Pack varð kosið til Ársins Virki 2013 á Vinnudegnum, sum var hildin fríggjadagin 27. september.
Vestmanna Kommuna ynskir VestPack hjartaliga tillukku við heiðrinum.
Í grundgevingini hjá dómsnevndin stendur m.a. hetta:
Úrslitini hjá Vest Pack eru prógv um, at tað eisini ber til hjá smærri fyritøkum at skapa góð úrslit við miðvíst at leggja seg eftir at gera alt eitt sindur betur hvørt einasta ár. Hetta hevur haft við sær, at ognar- og eginpeningsavkastið hjá Vest Pack er millum tey bestu í Føroyum, og tað hevur rós uppiborið.
Tað nýggja buzz-orðið innan leiðslumenning er “eksekvering”, sum einfalt merkir “tað tú gert fyri at røkka settum málum”. Og hóast leiðsla og starvsfólk í Vest Pack í dagliga virkseminum kanska ikki tosa so nógv um eksekvering, er tað m.a. hetta, sum skapar góðu úslitini hjá fyritøkuni.
Ein av styrkjunum hjá Vest Pack er fleksibilitetur í framleiðsluni, har fyritøkan kann tillaga framleiðsluna eftir føroyska marknaðinum, og t.d. kann framleiða minni nøgdir til kappingarførar prísir. Harumframt kann Vest Pack eisini framleiða skjótt, tá ordrin hevur skund.
Hetta hevur haft við sær, at tað hevur eydnast lutfalsliga lítlu fyritøkuni úr Vestmanna at klára seg í hørðu kappingini við størri fyritøkur í útlandinum. Eisini uttanlands byrja tey at fáa eyguni upp fyri fyritøkuni úr Vestmanna, og 20-25 % av søluni hjá Vest Pack er nú til kundar uttanlands.
Tað er tó framvegis á heimamarknaðinum, at Vest Pack hevur meginpartin av virkseminum. Vest Pack luttekur í “Keyp føroyskt” átakinum, sum m.a. skal vísa á, at vit hava nakrar fyritøkur í Føroyum, sum framleiða dygdarvørur til ein kappingarføran prís. Posarnir hjá Vest Pack eru eisini væl dámdir millum fólk, ikki minst í hesum døgum, tá slaktið nærkast, og vit hava brúk fyri sterkum posum til tað, sum frystast skal. Ja, vit kunnu siga, at posarnir eru líka seigir sum vestmenningarnir sjálvir.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
NÝGGJ FLØGA - Ingálvur av Reyni
Nýggj fløga við Ingálvi av Reyni
"Gangi eg um heiðar, fjøll og dalar" er heitið á nýggjari fløguútgávu, har Ingálvur av Reyni syngur. Talan er um tvífløgur við 30 sangum, 15 á hvørjari fløgu.
Ingálvur, ið var listamálari, var virkin sangari frá ungum árum av og upp í aldrandi ár síni. Hann sang í sangkórinum í Ebenezer. Harafturat sang hann saman við smærri bólkum – Sangbrøðrum, Dupultkvartettini í Ebenezer og sum tvísangari, eitt nú saman við Sunnevu Háberg.
Best minnast vit Ingálv sum
einsangara og sum ein, ið mangan var at hoyra, tá ið kvøðuljómar Útvarpsins vóru í hæddini í seksti-, sjeyti- og áttatiárunum. Somuleiðis, tá ið hann sang passiónsálmar um páskirnar, fyriskipaðir av Ívari Iversen og Ólavi Hátún.
Sangupptøkurnar á fløgunum, har nakrar eru saman við áðurnevndu sangarum, fevna um eitt tíðarskeið á gott og væl tríati ár, frá 1958 til 1989.
Í fløguhúsanum, sum er skrýddur við tekningum og málningum eftir Ingálv sjálvan, eru sangtekstirnir at finna eins og søgubrot um Ingálv í sang- og tónleikahøpi.
Fløgan, sum Evangeliska Røddin gevur út, er komin handlarnar og kostar 189 kr.
NÝGGJA FLØGAN FÆST HER:
Í Havn:
EvR - ring: Dánjal Poulsen tlf. 212600 / Klæmint Weihe tlf. 216644 / Jógvan Hammer tlf. 511616,
ella send teldupost til evr: This email address is being protected from spambots. You need JavaScript enabled to view it.
TUTL á Káta Horninum
ELDING á Hoyvíksvegnum
POWER í SMS
LOGOS Bókahandil, J.Nolsøesgøta
Í Klaksvík:
EvR - Ring: Kári Kjelnæs tlf. 256000
LEIKALUND
ALFA BÓKAHANDIL
Eysturoy:
VITIN, Saltangará
EFFO, Leirvík
Vágar:
FK, Miðvági
John Poulsen, Vatnsoyrar
Suðuroy:
Torgið, Vágur
Heimavirkið, Vágur
D. J. Vilhelm, Vágur
Zacharias Müller, Porkeri


text:
- Onnur grein av trimum
“Javnstøða merkir í dag ikki, at kvinnur sum heild skulu hava meiri politiskt vald, men at ungar, vælútbúnar kvinnur skulu hava meiri politiskt vald.”
Í almenna kjakinum verða kvinnur sum tað mest sjálvsagda nevndar sum ein bólkur. Tað tykist vera undirskilt, at kvinnur per definitión umboða kvinnur. Soleiðis er tað bara, og tað kann ikki diskuterast. Men tað er neyðugt at seta spurnatekin við, um tað yvirhøvur er gyldugt at umtala kvinnur sum ein felags áhugabólk. Er talan ikki meiri um eitt retoriskt trick, ið diskursivt skal lokka “undirkvinnur“ til at atkvøða fyri “yvirkvinnum”?
Mobiliseringin av kvinnum sum felags áhugabólkur hevur eyðnast rímiliga væl, og tað er kanska eisini neyðugt í eini skiftistíð. Men eins og í øllum øðrum áhugabólkum eru “summar kvinnur meiri líka enn aðrar”. Tað eru nakrar idealtypur av kvinnum, ið eru meiri rættar enn aðrar, og hesar idealtypur havi eg til hetta høvið valt at kalla “Yuppie-kvinnur”. Orðið tykist eitt sindur kensluborið og kanska eisini eitt sindur niðrandi. Men í grundini er talan um eitt orð, ið hevur ein heilt serligan týðning. “Yuppie” merkir “Young Urban Professional”, og “Yuppie-kvinnur” eru harvið bert eitt popput orð fyri “ungar, væútbúnar kvinnur í býunum”.
Man kann ímynda sær idealtypuna: Ung, vøkur á at líta, stílrein, sminkað, nýfriserað, leðurstúlvar, niðurdeilur, sólbrillur uppi í hárinum, gucci-tasku o.s.fr. Hon arbeiðir kanska sum fulltrúi innan tað almenna ella sum leiðari í einari privatar fíggjarfyritøku.
Hetta eru tær røttu kvinnurnar; tær, ið kvinnur veruliga kunnu vera bekendar. Koyr vekk við flakakvinnum, bóndakonum, kassadamum, sjúkrasystrum, pedagogum, lærarinnum, heimagangandi húsfrúm og øllum hasum keðiliga. Hesar “lægristandandi” normalkvinnurnar kunnu sleppa at atkvøða fyri teimum frálíku idealkvinnunum... men gud hjálpi mær um nógvar av hesum undirkúgaðu normalkvinnunum atkvøða fyri monnum í staðin fyri at hjálpa sínum systrum fram í lívinum.
Yuppie-javnstøða. Umboða kvinnur kvinnur?
Í heyst kom fram í sambandi við danska kommunustýrisvalið, at kvinnur framvegis heldur vilja lata seg umboða av monnum enn av kvinnum. Hetta hevur gaman í nakað at gera við, at kvinnur sum heild hava minni áhuga í politikki enn menn, og tað merkir av sær sjálvum, at færri kvinnulig talent vilja koma fram. Men framvegis er tað soleiðis, at relativt færri kvinnur verða valdar enn stilla upp, so vantandi uppstillingin kann ikki forklára allan samanhangin. Vantandi álitið á kvinnur spælir eisini inn. At kvinnur ikki velja kvinnur, men heldur lata seg umboða av monnum, er ein atburður, ið uttan iva er hugstoytandi fyri javnstøðufortalarar.
Kanningin sigur einki um hví kvinnur hava hendan javnstøðuógagnliga atburðin, men onkursvegna má tað merkja, at kvinnur ikki altíð kenna seg so væl umboðaðar av øðrum kvinnum. Man kann eisini retoriskt spyrja hvør umboðar heimagangandi línumanskonuna betri: mannligi útgerðarmaðurin í Klaksvík ella kvinnuligi fulltrúin í vælferðarstovninum í Havn. Vit eiga ikki at síggja allar kvinnur sum einstaklingar í sínum egna rætti. Flestu kvinnur eru júst ein partur av eini størri familjuheild, ið sum vera man hevur størri týðning fyri tær enn hendan meiri abstrakta og yvirskipaða bólkingin “kvinnur”.
Kvinnuliga umboðanin er eisini problematisk í føroyskum politikki, har “Yuppie-kvinnurnar” hava sett seg á fleskið. Verður hugt eftir verandi politisku skipan (løgting og landsstýri) sæst, at “yvir meðal lønt almenn starvsfólk búsitandi í Suðurstreymoy” dominera politiska landslagið – og at um vit isolerað hyggja eftir kvinnunum, verður hetta rákið uppaftur eyðsýndari. Einans ein kvinna hevur eintýðugar røtur í tí privata, og viðkomandi býr eisini á bygd – nevniliga Rósa Samuelsen. Í løtuni eru hon og Eyðgunn Samuelsen einastu kvinnurnar, ið ikki búgva í Suðurstreymoy. Nevnast skal tó, at eisini Bergtóra Joensen hevur partvísar røtur í tí privata.
Tað er nakað grundleggjandi galið við javnstøðuni í dag. Javnstøðan er snøgt sagt ov eliter, og tað hevði havt munandi betri effekt um man eisini royndi at stuðla upp undir tær kvinnur, ið arbeiða seg inn í samfelagið úr neðra.
Eru javnstøða og førleikar sameinilig?
Sum nevnt í fyrstu greinini í hesi greinarøð má menningin eisini koma úr neðra. Kvinnurnar mugu uppbyggja førleikar, áðrenn tær kunnu átaka sær vald. Og hesir førleikar koma ikki úr ongum. Neyðugt er við praksis og innliti í teir samanhangir man ynskir at sleppa at stýra.
Sjálvandi hjálpir formlig (t.d. akademisk) útbúgving nógv, men tað er eisini týðandi, at man uppbyggir førleikar, kunnleika og netverk. Við at uppbyggja sína støðu á arbeiðsmarknaðinum, vil alt hitt við tíðini koma av sær sjálvum.
Tað er ein grund til, at flestu kvinnurnar í landspolitikki í dag eru komnar onkustaðni úr almenna sektorinum. Tí hendan sektorin dominera kvinnur longu nú um hugt verður úr neðra, og tað byrjar nú eisini at sláa ígjøgnum á leiðarastigi. Løgmansstjórin er kvinna, og tað vil neyvan vera leingi, áðrenn onkur kvinna eisini fær ein aðalstjórasess. Eisini finnast fleiri prominentir kvinnuligir, almennir stjórar. Ein risastovnur sum Nærverkið hevur í dag næstan reina kvinnuleiðslu.
Javnstøða niðrifrá og upp er gongda leiðin, eisini tá tað snýr seg um fíggjargeiran, privata tænastugeiran, privata framleiðslugeiran, flutningsgeiran og eisini fiskivinnugeiran. Kvinnur mugu tora at arbeiða seg upp gjøgnum organisatiónirnar.
Tí at krevja at fáa nevndarsessir bara tí man er kvinna er ein stokkutur hiti. Tað vil alt annað líka merkja, at vinnulívið risikerar at fáa minni kompetenta stýring, og tað kann eingin fyritøka liva við, ið støðugt noyðist at taka atlit til botnlinjuna.
Nepotisman – ikki meritokratiið – er fíggindin
Eitthvørt virksemi – privat sum alment – krevur kompetenta arbeiðsmegi og kompetenta stýring.
Kompetansa hevur meiri at siga enn onnur aspekt sum limaskapur í samkomu, flokki, familju – ella hvørja bygd, hvat kyn ella hvørja rasu ein hoyrir til. Her er hugtakið “meritokrati” grundleggjandi. Hetta merkir, at priviligeraðar positiónir í samfelagnum eiga at fella til tey, ið eru mest kompetent til hesar positiónir.
Vesturlendsku samfeløgini byggja (ideelt) á ein samfelagsbygnað, ið er demokratiskur og meritokratiskur, meðan onnur samfelagslig grundvirði fylla minni. Men framvegis er tað soleiðis, at onnur virði – herundir nepotisma – gera seg galdandi.
Hugsar man meritokratiskt, er tað sostatt ikki í lagi at seta kvinnur í ávís størv, fyrst og fremst tí tær eru kvinnur – eins og tað ikki er í lagi at taka t.d. baptistar, javnaðarfólk, tvøráfólk, ella “etniskar” føroyingar framum t.d. ateistar, fólkafloksfólk, vágbingar, heimasandsfólk ella danskar føroyingar. (alt bert tilvildarlig dømi). Á sama hátt má tað sjálvandi heldur ikki vera soleiðis, at menn verða valdir fram um, bert tí at teir eru menn – tí at man metir, at starvið ikki er hóskandi til eina kvinnu.
Tað er nepotisman í breiðasta týðningi, ið er størsti fíggindin hjá javnstøðuni. Men meðan nepotisma má roknast sum ein trupulleiki, má meritokrati roknast sum ein fyrimunur fyri læring og talentmenning í eini fyritøku. Og sum áður nevnt er neyðugt at fylgja við fyri at standa seg í kappingini.
Javnrættur er ikki at býta sól og vind líka. Javnrættur snýr seg um at skilja millum skitt og kanel við støði í relevantum, fakligum grundgevingum. Eg arbeiði sjálvur dagliga við at sortera menniskju. Og ein sortering er neyðug, soleiðis at tryggjað verður, at fólk koma á sína røttu hyll og fáa ment síni talentir á ein skilagóðan hátt.
Niðurstøða
Oddasetningurin var: “Javnstøða merkir í dag ikki, at kvinnur sum heild skulu hava meiri politiskt vald, men at ungar, vælútbúnar kvinnur skulu hava meiri politiskt vald”.
Tá tað kemur til politikk er okkurt, ið bendir á, at hetta er rætt. Hetta merkir ikki, at tað beinleiðis verður mótarbeitt, at kvinnur í breiðari høpi verða valdar inn, men heldur, at hetta sjónarmið hevur trupult at vinna frama.
Tað er spell, at tað ikki í størri mun verður arbeitt móti at fáa kvinnur fram úr ymiskum landslutum og ymiskum búskaparsektorum. Tað er langt eftir á mál í javnstøðutilgongdini, men eftir mínum tykki má leggjast á annan bógv enn higartil.
* http://www.videnskab.dk/content/dk/samfund/kvinder_foretrakker_mand_i_politik


text:
Ein stutt útgáva av Evangeliiᵭ um Jesus Kristus, Syni Guᵭs!
”Jesus, sum gav Seg sjálvan fyri syndir okkara, fyri at bjarga (skræᵭa) okkum út úr hesum núverandi (og nærverandi) ónda heimi, eftir vilja Guds og Faðirs okkara!” (Gal.: 1 : 3 - 5).
"Evangeliska Orᵭiᵭ um Jesus úr Nazaret, hvussu Gud salvaði Hann við Heilaga Andanum og kraft, Hann, sum gekk um og gjørdi væl og grøddi øll, ið Djevulin hevði fingið vald á; tí Gud var við Honum." (Ap.G.: 10 : 38)
Hvør tann, ið trýr á Jesus, fær fyrigeving syndanna við Navni Hansara!" (Ap.G.: 10 : 43)
”Tí av náði eru tit frelst, við trúgv - og tað ikki av tykkum sjálvum, tað er gáva Guds, ikki av verkum - fyri at eingin skal rósa sær.” (Efesus: 2 : 8 - 9).
”Tí so elskaði Gud heimin, at Hann gav Son Sín (Jesus), hin einborna, fyri at hvør tann, ið trýr á Hann (Jesus), skal ikki fortapast, men hava ævigt lív.
Ikki sendi Gud Son Sín (Jesus) í heimin, fyri at Hann (Guᵭ) skal døma heimin, men fyri at heimurin skal verða frelstur við Honum (Jesusi).
Tann, ið trýr á Hann (Jesus), verður ikki dømdur; tann, ið ikki trýr, er longu dømdur, tí hann hevur ikki trúð á Navn einborna Sonar Guds, (Jesus Kristus).”(Jóh.Ev.: 3 : 16 -18).
”Í tí er kærleiki Guds opinberaður millum okkara, at Gud hevur sent Son Sín (Jesus), hin einborna, í heimin, fyri at vit skulu liva við Honum (Jesusi).
Sum bleiv krossfestur fyri at frelsa øllum menniskjum frá syndum teirra, og Guᵭ hevur viᵭ Jesusi gjørt alt sátt við Seg - veri tað nú tað, sum á jørðini er, ella tað, sum í Himlunum er - táið Hann gjørdi frið við blóði kross Hansara.
Í hesum er kærleikin: Ikki at vit hava elskað Gud, men at Hann hevur elskað okkum og sent Son Sín til bót fyri syndir okkara.(1. Jóh.Br.: 4 : 9 - 10 og Kol.: 1 : 19 - 20).”
”Men tað vóru sjúkur okkara, ið Hann bar, tað vóru pínur okkara, ið Hann legði á Seg - og vit hildu Hann vera heimsøktan, slignan og plágaðan av Gudi.
Men Hann varð særdur fyri brot okkara, soraður fyri misgerðir (syndir) okkara; straffin varð løgd á Hann (Jesus), so vit skuldu hava frið, og við sárum Hansara eru vit grødd.” (Esaias: 53 : 4 - 5).
”Og Guᵭ reisti Jesus upp frá hinum deyᵭu!” (Ap.G.: 17 : 31) - (Les frá vers 24 - 31).
Nøkur fá og sera nyttug og neyᵭug bønarhugskot frá Bíbliuni, iᵭ virka viᵭ trúgv!
“Soleiᵭis greiᵭir Bíblian okkum frá, hvat trúgv er fyri nakaᵭ: ”Trúgv er full vissa um tað, sum vónað verður, sannføring um tað, sum ikki sæst. Við trúgv fata vit, at heimurin er skaptur við orði Guds, so tað ikki er av hinum sjónliga, tað, sum sæst, taᵭ er vorᵭiᵭ til, men er vorᵭiᵭ til av einum skapara, sum er ósjónligur fyri okkum!” (Hebr.: 11 : 1 - 3).
Tí "hvør tann, ið kallar á Navn Harrans (Jesus), skal verða frelstur." (Róm: 10 : 13).
”Hann vendir Sær til bøn hinna hjálparleysu, Hann vanvirðir IKKI bøn teirra.” (Sálm: 102 : 18).
”Men tú, táið tú biður - far inn í kamar títt, lat aftur hurð tína, og bið til Faðir tín, sum er í loyndum! Tá skal Faðir tín, sum sær í loyndum, løna tær.” (Matt: 6 : 6).
”Stúrið ongum fyri, nei, latið í øllum tað, sum tit ynskja, koma fram fyri Gud í ákallan og bøn við tøkk! So skal friður Guds, sum stígur upp um alt vit, varðveita hjørtu og hugsanir tykkara í Kristi Jesusi.” (Filip: 4 : 6 - 7).
”Og kastið alla sorg tykkara á Hann (Ì bønini)! Tí Hann hevur umsorgan fyri tykkum.” (1. Pæt.: 5 : 7)
Lesiᵭ altíᵭ í bíbliuni, - tí, taᵭ loysir seg og lønar seg - altíᵭ!


text:
Bókasøvn á ferð við Gjógv
Hóskvøldið 17.mai kl. 19.00 fara bókasøvnini í Sunda kommunu á ferð og skipa fyri kvøldsetu í bygdarhúsinum við Gjógv.
Heðin M. Klein, yrkjari, verður gestur. Heðin fer at lesa yrkingar og Jóna Ólavsdóttir Dalsgarð fer at hava samrøðu við hann, um hansara lív sum listamaður. Ester Kristiansen fer eisini at syngja nakrar sangir.
Aftaná er ein drekkamuður og møguleiki er dyri at síggja eitt sindur av tí bókasøvnini hava at bjóða.
Øll eru vælkomin.
Bókasøvnini í Sunda kommunu


text:
Aftan á seyðaslaktið í oktober verða krovini hongd upp í einum hjalli við góðum gjøgnumtrekki, og ongantíð betur um talan er um saltaða havluft.
Tá ið tað stundar til jóla, og kjøtið hevur hingið uppi og turkað í tríggjar mánaðar, er tað feska kjøtið vorðið til ræst kjøt.
Kjøtið kann síðani kókast, og røst súpan kann gerast til somu máltíð. Til ber eisini at steikja ræsta kjøtið.
Eru terrin og hitin í luftini góðir, kann kjøtið – so sum kjógv ella bógvur – hanga í tríggjar til fimm mánðar aftrat, og verður tað tá til skerpikjøt.
Mjólkasýrubakteriurnar hava tá brotið niður proteinini í kjøtinum so mikið nógv, at kjøtið kann etast, sum tað er.
Serligi kraftigi smakkurin í moyra reyða skerpikjøtinum kemst millum annað av tí nógva soppavøkstinum í skapi av penicilin roqueforti, sum situr á uttaru síðuni.
Plakatirnar verða prentaðar í avmarkaðum tali.
Plakatirnar verða latnar uttan rammu.
Prentað á Amber Graphic 200 gr.


text:
Sunday, June 8, 2014
Stórur áhugi fyri kommuskúlanum sum mentanarhús
Um nakar skuldi ivast í áhuganum fyri listarligum arbeiði í Føroyum, kunnu tey kekka langa listan av viðmerkingum til framtakið hjá Sóley Danielsen, sum roynir at gera Kommunuskúlan til eina alternativa mentanarfabrikk. Nógv listafólk fegnast, men eisini listaáhugað eru spent. Higartil hava 204 skrivað undir uppá, at tey ynskja kommunuskúlan sum mentanarhús. Leinki til undirskriftir er niðast á blogginum.
Reasons for signing
Súsanna Tórgarð TóRSHAVN,
FAROE ISLANDS, FAROE
ISLANDS about 8 hours ago Liked 3
Tað hevði verið einastandandi og fantastiskt at fingið eitt slíkt stað - har allar listargreinar kundu arbeitt undir sama taki, dyrkað, fordjúpa seg og ment sinar egnu listargreinar - samstarvað um verkætlanir og framførslur av ymiskum slag. Tað verður uttan iva ein klekingarmaskina til øll møgulig spennandi tiltøk, ein kraftdepil har listarfólk fáa møguleikan bæði at arbeiða við egnari list, og tvørturum listargreinarnar. Sum listarfólk kann eg siga, at eg í nógv ár havi droymt og longst eftir einum slíkum stað, har eg fekk brúkt míni skapandi evni og hug, saman við øðrum...bæði listarfólki úr Føroyum og uttanífrá. Eg vóni at hetta fer at bera til.
Greta Bech LIVERPOOL, UNITED KINGDOM about 22 hours ago Liked 2
Eg havi uppliva okkurt líknandi í Liverpool, har tað vóru privat rúm og so eina "communal" stovu til tónleikarar, sjónleikarar, rithøvundar, og generelt listarlig fólk, og tað var ordiliga gott at hava einslags "community" og eisini yvirhøvur eitt stað at arbeiða. Hetta hevði veri super at haft í miðbýinum í Havn.
Petur Pólson SANDAVáGUR, FAROE ISLANDS 1 day ago Liked 2
Hetta er eitt framúr hugskot, og er mentanini lív lagað, framburður og víðskygni tryggjað við slíkum átaki
Hans Tórgarð about 5 hours ago Liked 1
Eitt genialt hugskot!!!
Maria Winther Olsen about 7 hours ago Liked 1
Hetta hevði fingið meg at umhugsað at komi heim aftur!!!
Heidrikur Hejnesen THORSHAVN, FæRøERNE, FAROE ISLANDSabout 8 hours ago Liked 1
Tí hettar hevði veri framúr gott fyri alla Føroyska list ið vit vita hevur so nógv at tíða fyri okkum :)
Marsanna Petersen TORSHAMN, FAROE ISLANDSabout 8 hours ago Liked 1
Meira list í býnum!
andrias olsen TóRSHAVN, FAROE ISLANDSabout 8 hours ago Liked 1
tónleikahøli/konsert salir
Hans Arni Saltá TOFTIR, FAROE ISLANDSabout 9 hours ago Liked 1
Haldi at tað manglar! :)
Ellis Katrine Mortensen about 9 hours ago Liked 1
En mulighed for mange mennesker til at være kreative i et kunstnerisk inspirerende miljø uden de store økonomiske udgifter og for andre at komme og opleve et sådant hus. Spøgelseshuset kunne give liv til midtbyen. Det ville være rart, hvis løsningen var sikret i en bestemt årrække.
Theodor Kapnas FAROE ISLANDSabout 10 hours ago Liked 1
Frálíkt hugskot!
Rebekka Eliasen TóRSHAVN, FAROE ISLANDS about 11 hours ago Liked 1
Hettar manglar í føroyska samfelagnum. Ung sum gomul eru púra sjúk eftir hesum, og trøllvaksnir spælimenn mugu halda til í garasjum.
Ása Wraae Olsen KEYPMANNAHAVN, DENMARK about 12 hours ago Liked 1
Havnin manglar lív. Hetta er ein góð roynd upp á at tendra ein neista.
Alda Mohr THORSHAVN, FAROE ISLANDS about 16 hours ago Liked 1
tí hetta er umráðandi.
Gudmund Helmsdal Nielsen DARLINGHURST, AUSTRALIA about 17 hours ago Liked 1
Wauw! Eitt ómetaliga frálíkt hugskot! Hetta kann gerast tað týdningarmesta átakið fyri Føroyska list yvirhøvur!
Unn Kragesteen TóRSHAVN,
FAROE ISLANDS,
DENMARK about 19 hours ago Liked 1
Livandi høvuðsstaður, livandi Føroyar.
Rógvi á Rógvu TóRSHAVN, FAROE ISLANDSabout 21 hours ago Liked 1
Mennandi, gevandi, lærandi, berandi, livandi, stuðlandi, kunnandi, kveikjandi, lekjandi, ræðandi, leikandi, stiðjandi, kolandi, borandi, tigandi, strálandi!! :)
Harriet Poulsen TóRSHAVN, FAROE ISLANDS about 21 hours ago Liked 1
Mentanarhús er eitt sera gott alternativ til tann skúla, ið Kommunuskúlin ikki sleppur at vera meir. Við einum Mentanarhúsi fer aftur at vera lív og glaðir dagar í Kommunuskulanum, har fólk koma saman og skapa. Um tiltakið verður skipað, so at øll, ið vilja, sleppa framat ( rokeringsskipan av onkrum slag ) so trúgvi eg, at tað verður sera gott :-)
Allan Tausen STRENDUR, FAROE ISLANDSabout 21 hours ago Liked 1
Nuværende omstændigheder lever ikke op til efterspørgslen. Dette kan være en genial løsning. :-)
Mikkjal Gaard Hansen TóRSHAVN,
FAROE ISLANDS, FAROE
ISLANDSabout 22 hours ago Liked 1
Tí at tørvur er á hasum. Eri sjálvur tónleikari. Deiligt hugskot. Lív aftur í miðbýin :)
Uni Árting TóRSHAVN, FAROE ISLANDS about 23 hours ago Liked 1
Hjartað, lungu, aðrar og onnur lívsneyðug gøgn eru minsta treyt fyri at fáa ein miðbýð at blóma :-) hetta er fræðið ið kann fáa allar listagreinar at miðsavnast og grógvað til eitt óverðuligt droymandi sentrum fyri ta skapandi listina í Tórshavnar Kommunu og gerðast eina kreativa pulsaðr!
Marjun Reginsdóttir TóRSHAVN, UNITED STATES about 23 hours ago Liked 1
Tí at tað kundi verið spennandi!
+ eg eri sjálv listafólk
Dánjal Dam á Neystabø about 24 hours ago Liked 1
Super! Eitt arbeiðspláss, ja takk :)
Rógvi á Tjaldrafløtti Olsen KLAKSVíK, FAROE ISLANDS 1 day ago Liked 1
Sera umráðandi !!!
Marta Karadottir THORSHAVN, FAROE ISLANDS 1 day ago Liked 1
Umradandi
BUI EGASON DAM 1 day ago Liked 1
Listleysur maður er litleysur maður
Elsa Vest 1 day ago Liked 1
lívsjáttandi
Kirstin Helgadóttir VESTMANNA, FAROE ISLANDS 1 day ago Liked 1
Hetta er essentielt!
Ria Tórgarð TóRSHAVN, FAROE ISLANDS 1 day ago Liked 1
Eitt stað at arbeiða, mennast, skapa, útinna, framføra, venja, frodjúpa seg, leita, spyrja, samstarva, geva og fáa íblastur - júst tað vit hava brúk fyri - eitt umhvørvi til listafólk.
Karin Maria Djurhuus THORSHAVN, FAROE ISLANDS 1 day ago Liked 1
Eitt arbeiðsrúm, til øll mínu hugskot. Alt krevur amboð sjálvandi, og má ikki vera for kosnaðarmikið :/
Guðrið Poulsen 1 day ago Liked 1
Eitt framúr tiltak!
Guðrið Poulsen 1 day ago Liked 1
Rungandi ja!
Tróndur Bogason Hansen COPENHAGEN, DENMARK1 day ago Liked 1
Ljóðar, sum um tað kundi sett eina rúgvu í gongd
Eivør Pálsdóttir 1 day ago Liked 1
JA!!!!
Andrias Høgenni TóRSHAVN, FAROE ISLANDS 1 day ago Liked 1
Vit hava tørv á nýhugsan í miðbýinum í Havn, og hetta hevði verið ein gyltur møguleiki til at savna kreativu kreftirnar í Føroyum.
Hergeir Eldevig FUGLAFJøRðUR, FAROE ISLANDS 1 day ago Liked 1
Lív í miðbýin!
Jógvan Jákupsson TóRSHAVN, FAROE ISLANDS 1 day ago Liked 1
Hetta er tann einstaka mest áhugaverda royndarverkætlanin, sum eg minnist meg hava hoyrt um
Sigmund Zachariassen TóRSHAVN, FAROE ISLANDS1 day ago Liked 1
Tí at hetta treingist til!
Rúni Christiansen KøBENHAVN V, DENMARK 1 day ago Liked 1
Tað er eitt gott hugskot, har er tørvur á tí, og potentiali er stórt.
Súni Joensen TóRSHAVN, FAROE ISLANDS 1 day ago Liked 1
Auluksáliga gott hugskot
Jákup Bernhard Brim Joensen KLAKSVíK, DENMARK1 day ago Liked 1
Ein sera góð loysn fyri so breiðan skara av listafólki. Ynskiligt fyri bæði listafólk og áskoðarar: win win! :-)
ZACHARIASEN GUNNVÁ KøBENHAVN / TóRSHAVN, DENMARK1 day ago Liked 1
Mangli altíð eitt stað at venja størri og smærri verkætlanir. Samstundis er hetta eitt gylt høvi til at byggja eitt livandi listaumhvørvi upp, har vit ístaðin fyri einans at síggja hvønnannnan fremja ‘úrslitið’ eisini her fáa høvi at ganga um beinini á hvørjum øðrum í processini, til íblástur, sparring og til at tora at lata onnur hyggja inn í sárbara skapandi rúmið.
Árni Jóhannesson ARGIR, FAROE ISLANDS about 1 hour ago Liked 0
Hetta hava vit mangul uppá í havnini.
Ása Brynjarsdóttir ASSENS, DENMARK about 2 hours ago Liked 0
Tórshavn manglar hetta!
Rói Samuelsen HOYVíK, FAROE ISLANDS about 2 hours ago Liked 0
Music  3>
dávur beder KAMBSDALUR, FAROE ISLANDS about 2 hours ago Liked 0
#yolo
Sigmund Jørgensen TóRSHAVN, FAROE ISLANDS about 3 hours ago Liked 0
Frískt og skilagott átak :)
Erla Matras Jensen TóRSHAVN,
FAROE ISLANDS, FAROE
ISLANDS about 3 hours ago Liked 0
Hetta havi eg sakna og eri tí sera fegin um, at tað nú verður roynt.
Trygvi Danielsen TóRSHAVN, FAROE ISLANDS about 4 hours ago Liked 0
Because it is very important!
Hans Andrias Gregoriussen THORSHAVN, FAROE ISLANDS about 4 hours ago Liked 0
Tað er umráðandi at menna mentanarlívið. Har eru ikki góð kor fyri tað. ì mótsetningi til mentanina, verður játtað hundraðtals milliónir til ítrott. Ìtrotturin hevur fingið játtað nóg mikið av pengum og stórtrívist. Betri kor fyri mentanina ger at mentanin verður ment, og eitt meira virkið mentanarlív fer at vera til í Tórshavn.
Jafet Olsen RUNAVíK, FAROE ISLANDS about 4 hours ago Liked 0
Ótrúliga gott hugskot!
http://www.change.org/en-CA/petitions/alternativt-mentanarh%C3%BAs-%C3%AD-kommunusk%C3%BAlanum-%C3%B8ll-listaf%C3%B3lk-og-%C3%A1huga%C3%B0i-ver%C3%B0a-bi%C3%B0in-um-at-stu%C3%B0la-hesari-royndar-verk%C3%A6tlanini-vi%C3%B0-at-at-skriva-s%C3%ADtt-navn-inn-%C3%A1-hesa-leinkjuna
(KP)
Posted by Listin at 9:30 PM


text:
Sum "finala" á venjingarleguni bleiv skipað fyri einum einkultstarti. Kappingin var samstundis fjórða av fimm einkultstartskappingum í GIANT Várkappingini 2017.Hóast sera, sera, sera gott veður var uppmøtingin so sum so. Fimm mans stillaðu upp. Harav høvdu tríggir luttikið á venjingarleguni
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Pínan, sum fylgir við at játta, verður sum beiskur heilivágur, sum vil lekja"
Søren Kierkegaard


text:
Malena Josephsen
Malena Josephsen (fødd 3. januar 1977) er ein føroyskur fótbólsleikari. Hon spælir við KÍ og spældi á føroyska kvinnulandsliðnum frá 2004 til 2015. Hon hevur spælt við KÍ síðan 1994. Hon hevur spælt 41 landsdystir og skorað tíggju mál fyri føroyska kvinnulandsliðið.
Lívsleið sum landsliðsleikari[rætta | rætta wikitekst]
Malena Josephsen hevur spælt 41 A-landsdystir fyri Føroyar. Malena, Rannvá B. Andreasen, Randi Wardum spældu allar sín 25. dyst fyri Føroyar, tá føroyska A-landsliðið hjá kvinnum leikti vinadyst móti Luksembourg hin 28. november 2012. Føroyar vann dystin 6-0, Malena skoraði tað seinasta av teimum seks málunum.[2] Frá 2004 og fram til tann dystin hevði føroyska kvinnulandsliðið spælt 25 dystir, og tær tríggjar høvdu leikt í øllum 25 dystunum. Áðrenn tað hevði Føroyar leikt í undankappingini 1995/1996 har liðið leikti 8 dystir. Landsliðið helt pausu frá 1996 til 2004. Landsdystir í Oyggjaleikunum telja ikki við sum altjóða skrásettir dystir, uttan so at tað er móti einum liðið ið er limur í UEFA/FIFA.[3]
Keldur[rætta | rætta wikitekst]
- ↑ "Landsliðsleikarar 1995-2016". Fótbóltssamband Føroya. http://www.fsf.fo/Default.aspx?ID=704. Heintað 9. apríl 2017.
- ↑ FSF.fo Føroyskur stórsigur í Luksembourg
- ↑ Kvinnufotbolt.com Leiktu dyst nr 25


text:
Í dag er sámiskur flaggdagur. Síðani 1992 eru sámar samdir um henda dagin. Men semja hevur ikki altíð verið um júst hetta flaggið.
Í 80’unum tá sámiskir rithøvundar og bókavørðar vóru á ráðstevnu í Føroyum, seymaðu tey eitt nýtt tjóðarflagg. Marianna Debes Dahl, sum um hetta mundi var við í nevndini í Filmsfelagnum, vísti mær flaggið. Hetta var kollveltingarkrút. Flaggið var eins nýtt og hatta orðið – kollveltingarkrút. Síðani er so mangt hent.
Sámar eru vorðnir samdir um hetta vakra bláa flaggið, ið sýnir sólina, sum er faðir at øllum og knýtir jørð og himmal í eina æviga ringrás.
Ein annar flaggstubbi úr søguni hjá Filmsfelagnum var í 1987, tá vit vóru vertir fyri norðurlendskari filmsstevnu og Nils Gaup var heiðursgestur við filminum ‘Vegvísin’.
Filmurin, sum varð í uppskoti at fáa Oscarvirðisløn, bygdi á elligamla sámiska søgn. Tí var eitt full size sámiskt flagg bílagt úr Kautokeino.
Flaggið kom, men vit sluppu ikki at brúka tað í Norðurlandahúsinum, har filmsstevnan var. Flaggið var ikki góðkent og norskir myndugleikar lovaðu ilt, um vit vundu tað á stong.
So gingu vit yvir til grannan, útvarpsstjóran Niels Juel, sum hevði skrivað flaggsøguna. Hann hevði nógv størri stong enn Norðurlandahúsið. Men nei, hann tordi ikki at flagga við hesum løgna dúki. - Men vit kundu brúka hann sum veggprýði í konserthøllini.
Ørminnist, at vit gjørdu tað eina løtu, men angraðu og tóku flaggið niður. Síðani hevur tað ligið í einari kommoduskuffu á loftinum. Men í dag flaggar Kaj Leo fyri sámum.


text:
Rúsevnismisnýtsla og sálarligar avbjóðingar
Tekstur: Hanus Samró
Tað eru ymiskar orsøkir til, hví ung taka rúsevnir. Maria gjørdi tað, tí rúsurin doyvdi sorgina. Ólavur, ið er dulnavnið, gjørdi tað av øðrum orsøkum. Í Føroyum hava vit Fólkaheilsuráðið, ið hevur til endamáls at: styrkja tiltøk fyri heilsufremjing, sjúku- og vanlukkufyribyrging, bæði í almanna- og heilsuverkinum. Í samband við spurnarkanningina og temaið um rúsevnir spurdu vit Magna Mohr, stjóra í fólkaheilsuráðnum, hvat ítøkiliga stovnurin ger við rúsevnisproblematikkin.
Kunning
Magni Mohr vísir á, at tey royna at kunna ungdómin um neiligu árinini av rúsevnum við lýsingum, men tað er ivasamt, um tað hevur nóg góða effekt á tey, ið taka rúsevnir regluliga. Magni Mohr metir hinvegin, at spurningurin um rúsevnismisnýtslu er samansettur.
Vit meta, at orsøkirnar eru sálarliga og sosialt samansettar. Um vit klára at betra um sálarligu heilsustøðuna hjá ungdóminum, umframt fáa tey virkin sosialt, eru vit sannførd um, at rúsevnisnýtslan minkar. Í stóran mun eru vit av teirri fatan, at rúsevnisnýtsla er eitt úttrykk fyri sálarliga óheilsu og ringan sosialan trivna. Tí seta vit inn har.
Í hesum sambandi nevndi stjórin á fólkaheilsuráðnum heilsufremjandi verkætlanina, ”Sunn Sinn”, ið varpar ljós á sálarligu heilsuna hjá fólki. Eftir ætlan fer verkætlanin ”ABC” av bakkastokki, ið somuleiðis varpar ljós á sálarligu heilsuna.
Rúsevnir millum ung
Sjálvt um rúsevnisnýtsla er samansett av ymiskum viðurskiftum, er trupulleikin sambært Magna Mohr í Føroyum ikki eins stórur og í grannalondunum.
Vit vita frá ESPAD kanningunum, at rúsevnisnýtsla er nógv lægri millum 15 ára gomul í Føroyum enn í flestu evropeiskum londum. Hetta er positivt. Men sjálvt um nýtslan er lægri, meta vit rúsevni framvegis vera ein trupulleika. Hetta er m.a. grundað á, hvørji rúsevnir løgreglan og tollvaldið leggja hald á. Vit eiga at stremba eftir at hava ein rúsevnisfrían ungdóm.
30% av miðnámsskúlunum hava roynt rúsevnir
Sambært kanningini hjá Ó hava 30% av miðnámsskúlanæmingunum, ið svaraðu spurnarkanningini, roynt rúsevnir. Hvat heldur Magni Mohr um tølini?
Tað ljóðar høgt, men talan kann vera um næmingar, sum hava roynt hassj eina ella tvær ferð. Tískil siga hesi tøl ikki so nógv um, hvussu nógv roykja hassj regluliga. Vit skulu royna at fáa neyvari tøl til vega, og hetta er nakað, vit arbeiða við.
Styrkja sosialu og sálarligu støðuna
Hóast hagtølini vanta, arbeiðir fólkaheilsuráðið við nýggjum átaki, ið kallast ABC. Magni Mohr er sannførdur um, at rúsevnisnýtsla er knýtt at sosialum og sálarligum avbjóðingum. Tí setur fólkaheilsuráðið sjóneykuna á tað. Endamálið er at styrkja um sosialu og sálarligu heilsuna. Konseptið er avstralskt.
Um vit fáa tey ungu at gerast meira virkin, at vera virkin saman við øðrum og fremja virksemi, sum fremur hugsavnan, so meta vit eisini, at rúsevnistrupulleikar ímillum ung gerst minni. Vit hava seinasta árið samstarvað við nógvar ymiskar stovnar og myndugleikarnar um fleiri átøk, og hetta ætla vit eisini at gera við ABC verkætlanini.
Sambært Magna Mohr, stjóra í fólkaheilsuráðnum, fevnir verkætlanin um allar Føroyar. Endamálið er at kunna um, hvussu einstaklingurin, bólkar, feløg, kommunur, skúlar og arbeiðspláss kunnu menna sálarligu heilsuna. Tað verður gjørt við at royna at fáa fólk at vera virkin persónliga og í sosialum samanhangum. At vera hugbundin. Nýggja konseptið, ið fólkaheilsuráðið arbeiðir eftir, er avstralskt. Fólkaheilsuráðið samstarvar við stovnum úr Avstralia og Danmark. ABC verkætlanin fyri sálarliga heilsu í Føroyum verður sett í verk eftir summarferiuna.
Kelda: Greinin er frá Ó-blaðnum nr. 3.
ABC_kunning.pdf Kunning um ABC-verkætlan


text:
[caption id="attachment_2180" align="aligncenter" width="480" caption="Vit eru í New Library"][/caption] Mikudagin kl. 11:00 - 16:00 situr MFS í caféini í bókasavninum, og skrásetur fólk til komandi Løgtingsvalið. Um tú ivast í, hvussu tað skal gerast, ella bara vil tryggja tær, at alt er ok, er bara at koma framvið onkuntíð í tí tíðarbilinum. Tað einasta tú skal hava við, er eitt avrit av lestrarkortinum, SU váttan ella eitt avrit av Academic Record frá Student Portal, fyri at prógva, at tú er lesandi. Skrásetingarskjølini hava vit, og tá tað er fylt út, skanna vit í MFS skjølini inn og senda tey til røttu kommununa.
Sí annars meira á Facebook her.
Vinarliga, Regin og Martin


text:
Heiðrik á Heygum (f.1983) er fjøllistamaður úr Havn. Hann hevur givið út fløgur við egnum tónleiki, til dømis An Invisible Gun (2007), hevur myndprýtt fløguhúsar og bøkur, sýnt málningar fram og gjørt sjónvarpssendingarnar Mús (2008-2009).
Heiðrik hevur gjørt stuttfilmarnar Mítt rúm (2009), Aldur (2010), Sigarett (2010), A Hipstory (2012) og True Love (2013). Heiðrik er ein av teim fáu føroyingum, sum gera musikkvideo, til dømis Tár Torna (2006), Needle and a String (2011), Aldan Reyð (2011), Blonde (2011) og True Love (2013).
Heiðrik er næmingur á danska filmskúlanum Super 16 og hevur í 2014 fingið hálvt ára starvsløn frá Mentanargrunni Landsins at gera film.
Nám hevur gjørt sáttmála við Heiðrik, um at fáa rættindi til at brúka teir báðar filmarnar Sigarett og True Love í skúlunum. Filmarnir og uppgávurnar venda sær fyrst og fremst til elstu flokkar fólkaskúlans, miðlabreytir og miðnám.
Frammanundan hevur Nám keypt rættindi til filmar hjá Sakarisi Stórá og Anton Petersen. Henda filmssíða er gjørd til endamálið. Ætlanin hjá Námi er at økja um tilfarið á filmssíðuni, so eitt breitt úrval av nýggjari føroyskari filmslist altíð er tøkt til undirvísing.
Filmarnir kunnu eisini brúkast í tvørfakligum samstarvi, serliga á miðnámi millum lærugreinarnar filmsvísund, føroyskt, myndlist og sálarfrøði. Filmar, sum verða nevndir, kunnu í flestu førum lánast á Býarbókasavninum í Havn, eins og Nám hevur eitt avmarkað savn við filmum til láns. Brot úr filmum, filmsitat, eru ofta løtt at finna á YouTube.
Eru ivamál um tilfarið og film til undirvísing yvirhøvur, eru vit á Námi altíð til reiðar at hjálpa og ráðgeva, alt eftir førimuni.


text:
Mora frost hevur framleitt knívar síðani ár 1600.
Í 1891 var Frosts Knivfabrik AB sett á stovn og skjótt kom ferð á framleiðsluna.
Nú vit skriva 2014 verður tann so eyðkendi og siðbundni stílurin frá Frost hildin og kunnu teir í dag levera eitt breitt úrval av knívum til ein og hvønn tørv, við eini framúr góðsku av rustfríum og kolstál-knívum til ein kappingarføran prís.
Ongin køkur uttan Frost knívar í skuffuni - ongin kjallari uttan Frost knívar á borðinum - onki flakavirkið uttan Frost knívar.


text:
Leiðsla í fokus í 14 ár
Ikki nokk, at leiðarin er við…
Og leiðarin er við, ja leiðarin er við… verður sungið í TB-sanginum. Tað er einki at siga til, at tey fegnast um tað. Tí vit vita øll. At er leiðarin ikki við, so er torført at fáa tingini framd.
At leiðarin er við, er tó ikki nóg mikið í nýmótans leiðslu. Leikluturin hjá ein leiðara er meiri fjøltáttaður, og tað krevst meiri í dag, enn at leiðarin er við.
Ein leiðari skal eisini duga at leiða – tað veri seg eina fyritøku, eina deild ella ein stovn. Júst leiðslu í øllum sínum fjølbroytni hevur Synergi seinastu 14 árini sett fokus á. Bæði innan tað privata og almenna. Eitt nú við einari røð av leiðsluskeiðum og á sjálvum ársdegnum fyri leiðarar.
Á Leiðaradegnum verða viðkomandi leiðsluførleikar, leiðsluhættir og leiðsludygdir lýst. Ljós verður varpa á tað margfeldið, sum krevst av einum leiðara.
Leiðsla eitt fak fyri seg
Hjá Synergi hava tey mangan fingið staðfest, at leiðsla er eitt fak fyri seg, sum krevur serligar førleikar. Júst munurin millum góða og minni góða leiðslu kann gera av, hvussu ein fyritøka ella ein stovnur klárar seg. Leiðarin kann verða beinleiðis avgerandi fyri, hvussu starvsfólk trívast og eisini, hvussu kundar og viðskiftafólk fata eina fyritøku ella ein stovn.
Eitt av høvuðsevnunum á Leiðaradegnum 2018 – 26. Januar á Hotel Føroyum – er, hvussu fyritøkur og stovnar kunnu handfara støður, sum stinga seg upp, tá nógv fólk í senn leggja eftir eini fyritøku ella einum stovni á Facebook ella aðrastaðni. Í slíkum støðum er tað leiðarin, sum skal velja ein framferðarhátt og standa fyri samskifti úteftir – uttan mun til um slík álop kunnu forklárast ella um tey tykjast órættvís.


text:
Týtt: Árni Jacobsen
Hvønn ein morgun av nýggjum
dagurin rísur við nýggjum ljósi,
hvør ein dýrd, mær opinberast her.
Hvønn ein morgun av nýggjum
Jesus við kærleika bíðar mær.
Hvønn ein morgun nýggj hans náði er.
Sólin reis í morgun,
líktist sær sjálvari – sum í gjár.
Fuglur sang sítt sama káta lag.
Døgg sá eg skyggja á hvørjum strá
og bløðini á hvørjari grein.
Rann mær í huga, Gud gjørdi tað alt
fyri meg.
Hvør var tann skaparhondin,
sum skapti stórbæru høgu fjøll
og breiddi út tey høv so djúp og so víð.
Lívsanda sín hann øllum gav,
hans rødd broytir myrkur til dag.
Mær hesa lívsgávu gav hann – hon er frí.
Hvønn ein morgun av nýggjum
dagurin rísur við nýggjum ljósi,
hvør ein dýrd, mær opinberast her.
Hvønn ein morgun av nýggjum
Jesus við kærleika bíðar mær.
Hvønn ein morgun nýggj hans náði er –
:,: hvønn nýggjan dag.:,:


text:
Tað var Torkil Veyhe sum vann ársins útgávu at Volvo Kring Føroyar
Kring Føroyar er nú liðugt, og vinnarin gjørdist Torkil Veyhe. Undan kappingini var Torkil favorittur at vinna kappingina, og tað bleiv sum spátt varð. Men á Oyggjaleikum á Gotlandi vóru fyrireikarar spentir um hvussu leikur fór, tí bæði Torkil og Dávur Magnussen vóru í stórformi, og tí hevði tað verið stuttligt um tað bleiv til eina duel millum hesar báðar súkklarar, sum báðir koyra í besta bólki í Danmark. Meðan Torkil luttók allar dagarnar, so luttók Dávur bert fríggjadagin. Torkil vann allar kappingarnar. Sannførandi.
Silvur til Jan
Hinvegin bleiv spenningur um silvurið. Jan Hjaltalin Olsen hevur ment seg nógv síðan hann av álvara byrjaði at súkkla, og kappingin um silvurið stóð hesa ferð millum Jan og skotan Andrew MacLoud.
Í ársins útgávu av Volvo Kring Føroyar vóru nógv fjøll, og tá Jan er stinnur í fjøllunum, var tað hann, ið samlað gjørdist nummar tvey.
Hini árini hevur Kring Føroyar kappingin vart í fimm dagar, og fyrireikararnir hava hvørt ár lagt seg eftir, at koyra á so nógvum oyggjum sum tilber.
Frá Vágunum til Klaksvík, frá Tvøroyri til Sumbiar, frá Tórshavn til Runavík og so framvegis.
Í ár var tað so, at tá tilmeldingarfreistin var úti, vóru ov fáar tilmeldingar komnar inn. Av somu orsøk sóu fyrireikararnir seg noyddar at siga nei við fleiri útlendingar, sum vildu luttaka í Volvo Kring Føroyar 2017.
Besta úrslit í føroyskari súkklusøgu
Stemningurin í súkklihópinum var góður eftir bestu Oyggjaleikaúrtøku nakrantíð, og við einum gulli, tveimum silvur og tveimum bronsu heiðursmerkjum í trimum kappingum bleiv avgjørt, at skipa fyri Volvo Kring Føroyar 2017 kortini.
Í ár bleiv tað so til tríggjar etapur. Tríggjar etapur sum allar byrjaðu og endaðu í Havn. Tað bleiv byrjað hjá høvuðssponsorinum Bilasølan Wenzel, og tað bleiv endað hvønn dag hjá Wenzel.
Teinarnir í ár vóru soleiðis:
Dagur 1, 90 km:
Tórshavn – Oyggjarvegur – Vestmanna – Oyggjarvegur – Tórhavn
Dagur 2, 131 km:
Tórshavn – Kaldbakstunnilin – Eiði – Saksun – Kaldbakstunninil – Tórshavn
Dagur 3, 125 km:
Tórshavn – Kaldbakstunnilin – Norðskálatunnilin – Funningsbotn – Funningur – Eiðisskarð – Oyggjarvegur – Tórshavn
Meðan súkklarar í opna bólkinum skuldu súkkla góðar 350 kilometrar, so skuldu motionistar, unglingar og kvinnur súkkla góðar 200 kilometrar.
Tað bleiv til 20 súkklarar harímillum ein skoti, ein týskari, tvey úr Orknoyggjum.
Tvær kvinnur
Spenningur var eisini millum kvinnurnar. Seks kvinnur høvdu boðað frá luttøku, men mangan brestur ætlan. Ein av favorittunum gjørdist sjúk, og ein breyt sær hondina ávegis til París við Team Rynkeby Føroyar.
Men tvær stríddust um gullið. Í fyrstu etapu hevði Birita Poulsen trupulleikar við súkkluni, og misti sostatt nøkur tídningarmikil sekund. Hon vann tvær av trimum kappingum, men samlaður vinnari gjørdist Olga Hamilton úr Orknoyggjum. Ein kann ergra seg um tekniskar trupulleikar, men tað er ein partur av súkklingini, og tí er umráðandi undan hvørjari kapping, at ganga súkkluna ígjøgnum frá a til z.
Ársins útgáva av Volvo Kring Føroyar er sum sagt liðug, og enn einaferð gjørdist føroya sterkasti súkklari vinnari av kappingini.


text:
Orð: Fanny Crosby
Lag: Ira David Sankey
Týtt: Victor Danielsen
Upprunaheiti: The story must be told
1. Áh, hin dýra, glaða søga
um Guds stóra kærleika
og um, hvussu Jesus doyði
og vann lív til okkara,
at hann vilsta lambið søkir,
at hin deyði lív kann fá –
lat hin boðskap greitt nú hoyrast,
tí hin søga sigast má!
Niðurlag: Hin søga sigast má,
hin søga sigast má!
Hann doyði fyri syndarar,
hin søga sigast má!
2. Áh, hin søga, dýr og signað,
sum av einglum sungin varð,
at ein Frelsari frá Gudi
nú er føddur tær og mær!
Áh, hin søga dýr um krossin,
sum hann leið og bløddi á,
um hans deyða og hans uppreisn –
jú, hin søga sigast má!
3. Áh, hin undurfulla søga!
Hvørt eitt orð ber lív í sær;
tað er vón og lív og frelsa
fyri hvønn, tað hoyra fær.
Mátti greitt nú fram tað komið,
so hin troytti ljósið sá,
og hin søkjandi fekk vissu –
ja, hin søga sigast má!


text:
Mourits Mohr Joensen:
Eitt sindur um grindahval
Grindahvalurin er taš hvalaslagiš vit kenna best her hjį okkum. Grindahvalurin er um alt Noršuratlantshaviš, og eitur į latķni: Globicephala melas.
Ķ Fųroyum eru vit ógvuliga vęl fyri višvķkjandi hagtųlum um grind, tķ vit hava nevniliga heimsins elstu hagtalsrųš um grindaveišu. Hagtalsrųšin rųkkur heilt aftur til įr 1584. Taš hava enntį veriš skipanir įšrenn hetta. Taš sęst m.a. ķ seyšabręvinum frį įrinum 1298.
Vķsindafólk hava funniš hvalabein saman viš seyšabeinum ķ śtgrevstri ķ Gųtu, sum vķstu seg at stava frį vķkingatķšini, iš var um įr 800, tį noršmenn komu til Fųroya.
Sųgan sigur, at sušuroyingar (mųguliga hvalbingar) vóru į śtróšri jólaaftan ķ 1584, tį teir funnu grind. Ein kann gita, at taš hevur veriš seint į degi, og at teir tķ ikki hava nįtt inn į Hvalba viš grindini, įšrenn myrkur kom į, tķ teir gjųrdu ikki matari enn at teir hildu 4 hvalum til į Lķtlu Dķmun. Hašani stava okkara elstu grindahagtųl.
Grindadrįp ķ Sandagerši (mynd: Rógvi Mouritsen)
Samanseting
Grindahvalurin er eitt flokkdjór.
Ķ einum flokki eru hannar og honir, iš eru ķ ętt viš hvųnn annan, og teirra hvųlpar.
Ķ eini grind, sum hevur lagt beinini, eru taš um 2/3 honir og 1/3 hannar. Skinnatališ er um 6 skinn ķ mišal.
Undir fųšing eru taš lķka nógv av bįšum kynum, men undir buršinum doyggja fleiri hannar.
Mótsatt doyggja fleiri honir tvey tey fyrstu liviįrini, so viš tvey įra aldur stendur javnt aftur.
Sķšan doyggja taš fyri hvųnn įrgang fleiri hannar enn honir.
Hetta er vanligt fyri djór, iš liva eitt mųšraveldissamfelag (matriarkalskt samfelag), har iš hannarnir noyšast at berjast fyri plįssinum į ovastu rók, so at teir sleppa at para seg viš kynsbśnu honunum. Taš inniber stręvnar bardagar viš ašrar hannar, sum kann koma at kosta einum lķviš. Undir kanningum hjį Dorete Bloch, var elsta honin 59 įr, mešan elsti hannurin var 46 įr.
Aldur, kynsbśning o.a.
Honirnar ganga viš hvųlpinum ķ uml. 12 mįnašir. Hvųlpurin kemur śt viš sveivinum fyrst. Honirnar fįa ein hvųlp 4. 5. hvųrt įr. Ķ mišal fįa tęr 3 4 hvųlpar alt lķviš. Um 20 % av teimum kvidnu honunum ķ eini grind, mjólka samtķšis sķšstfųdda hvųlpinum, sum er um 3 4 įr.
Honirnar eru um
8 įr, tį tęr verša kynsbśnar. Tį eru tęr um 380 cm langar og viga um 600 kg. Hannarnir verša kynsbśnir um 13 įra aldur, og tį eru teir um 480 cm langir, og viga 1100 1400 kg. Tį ein hannur blķvur fųrari, er hann um 18 23 įra aldur.
Fųši
Trż hvalaslųg hava eina stóra kślu. Hesi eru avgustur, dųglingur og grindahvalur, sum ųll eta hųgguslokk fram um annan mat. Hvalur kunnar seg viš eini sonarskipan. Ein kann siga, at hann sęr viš oyrunum. Hann sendir ljóšbylgjur upp į 20 Khz śt gjųgnum seiga spikiš ķ kśluni, sum er ljóšstyrkjandi. Rakar ljóšbylgan ein stima av fiski, kastar stimin ljóšiš aftur til hvalin, sum į tann hįtt kann sķggja, hvat slag av fiski, talan er um, hvussu nógvur fiskur er ķ stimanum, og hvar stimin er.
Hvųlparnir sśgva mammuna ķ 1½ - 3½ įr, men byrja at eta fasta fųši frį tķ teir eru um ½ įr. Tį fįa hvųlparnir eisini sķnar fyrstu tenn. Grindahvalur fęr ķ alt 8 12 eitt sindur boygdar tenn, sum eru um 2 - 3 cm langar, ķ hvųrjum kjįlkaparti. Tannhvalir skifta ikki tenn.
Taš sęr śt til, at teir yngru hvalirnir eta minni av hųgguslokki og fiski, enn teir sum eru stųrri og eldri. Grindahvali dįmar best hųgguslokk, men hann er akkurįt sum vit menniskju. Fęr hann ikki taš besta, so tekur hann taš nęstbesta, og taš er m.a. svartkjaftur, gulllaksur og makrelur.
Grindin er skorin į hįls (mynd: Rógvi Mouritsen)
Meting av grind
Tį iš hvalirnir ķ eini grind eru deyšir, verša teir sleipašir frį hvalvįnni į eina vęl spulaša kei. Har verša hvalirnir lagdir sķš um sķš, so at metingarmenninir kunnu meta um stųddina į hvalunum. Samstundis verša hvalirnir opašir viš at loysa hornafjósina frį. Hetta veršur gjųrt fyri at kųla tvųstiš av.
Vanliga verša hvalirnir mettir viš at mįta longdina frį eyganum og aftur ķ gotiš. Hetta veršur gjųrt viš eini serligari stong, iš veršur nevnd grindamįl. Viršiseindin er skinn og gyllin, ein viršiseind sum stavar heilt frį mišųldini. Metingin og viršiseindin hevur yvirlivaš her hjį okkum, av tķ at vit liggja landafrųšiliga og sųguliga ręttuliga avbyrgd. Eisini kenna vit hesar eindir ķ jaršarbrśkinum, har eitt nś 1 mųrk er 16 gyllin = 16x20 skinn. Hesar trķggjar viršiseindir verša eisini brśktar um góšskuna į jųršini, tķ at viršiš į einum garši veršur uppgiviš ķ merkum. Umframt hetta nżta vit eisini hesar viršiseindir, tį vit viga tįlg, gęs og harur, men her er 1 mųrk = 250g.
Grindamįliš er ein stong, sum er bżtt sundur logaritmiskt ķ heil skinn. Tey flestu grindamįl ganga upp ķ 20 skinn, tvs. eina gyllin. Av tķ at grindamįliš er logaritmiskt, er taš fyrsta skinniš taš longsta, mešan tey eftirfylgjandi skinnini verša styttri og styttri. Tann lķvfrųšiliga greiningin av hesum er, at ųll djór veksa viš 2 potensi ķ longd, og 3 potensi ķ vekt.
Tį lišugt er at mįta hvalin, veršur nummariš į hvalinum skoriš nišur ķ kśluna viš arįbatųlum, mešan metta skinnatališ veršur skoriš nišur ķ bųksliš viš rómartųlum.
Vanliga verša hvalirnir mettir viš at mįta longdina frį eyganum og aftur ķ gotiš. Taš veršur gjųrt viš eini serligari stong, sum veršur nevnd grindamįl (mynd: Rógvi Mouritsen)
Hvussu nógv er 1 skinn av grind
Ķ gomlum grindarokniskapum sęst, at fram til įr 1638 var prķsurin į einum gyllinsfiski (20 skinn) 1 gyllin. Sambęrt grindareglugeršini er skinnaviršiš lżst soleišis, at ein passaliga feitur hvalur, har longdin frį eyganum og aftur ķ gotiš er 5 danskar alin = 10 danskar fųtur (ķ alt 324,5 cm) veršur mettur til 20 skinn = 1 gyllin. Lķvfrųšiliga er ein gyllinsfiskur ein 28 įra gamal 20 skinns hannhvalur, sum er um 575 cm til longdar, og vigar um 2 tons. Av hesum eru um 1100 kg matur. Ķ grindakanningunum hjį Dorete Bloch frį 1986 1988, varš tann etandi parturin av 32 ymiskum hvalum vigašur. Spik og tvųst varš vigaš hvųrt sęr. Teir 32 hvalirnir vóru ymiskir ķ stųdd, śr ½ upp ķ 22 skinn, śr 192 upp ķ 624 cm til longdar, og śr 113 upp ķ 2320 kg. 17 hannar og 15 honir vóršu kannaš. Honirnar vóru śttiknar so, at bęši kvidnar og mjólkandi honir vóru viš. Taš vķsti seg, at 1 skinn av grind vigar ķ mišal 72 kg, harav 38 kg er tvųst og 34 kg spik. Ķ mišal eru tvųst og spik 54 % av totalvektini. Į teimum stųrru hvalunum er hesin parturin 60 %. Orsųkin er prosentparturin av musklum, sum er 30,5 % hjį stųrru hvalunum og 22,5 % hjį minnu hvalunum. Til samanberingar kann sigast, at śrtųkan hjį fiski liggur um 47 %.
Skera upp
Tį iš sżslumašurin bżtur partarnar śt, far ein at vita hvussu stórir partarnir eru. Ein fęr sķšani ein sešil viš einum nummari, iš er nummariš, sum er skoriš ķ kśluna į hvalinum. Oftast eru fleiri um ein hval. Fyrst veršur spikiš skoriš uttanav ķ fjósir, sum eru 30 50 cm breišar. Hesar verša lagdar viš hvųljuni nišur. Oman į spikiš veršur tvųstiš lagt. Į henda hįtt veršur alt hildiš so reint sum til ber. Bżtiš millum eigararnar av hvalinum er upp į gamla mįtan, har ein vendir ryggin til, mešan ein annar nevnir navniš į einum eigara, og spyr um viškomandi skal hava hendan partin. Fyrr varš alt nżtt į hvalinum. Beinagrindin varš tikin nišan ķ bųin at taša viš, har hon so varš rullaš ein hįlvan umgang um vikuna, til komiš varš oman į fjųrubakkan, har haviš tók restirnar aftur.
Upprunatekning: Kristoffur Kristoffersen. (endurtekna: Edvard Fuglų)
Kelda: Doreta Bloch.
Greinin er įšur prentaš ķ Heystblašiš, sum Stušulsfelagiš hjį H71 gav śt oktober 2007


text:
Tjaldbilar (autocamparar), ið upprunaliga eru verksmiðjuframleiddir sum tjaldbilar, eru undantiknir virðisavgjaldi.
Uppbygdir tjaldbilar, ið upprunaliga ikki eru verksmiðjuframleiddir sum tjaldbilar, skulu lúka hesar treytir fyri at verða undantiknir virðisavgjaldi:
- eginvektin skal vera oman fyri 2.500 kg,
- hæddin í tjaldkabinuni skal vera í minsta lagi 170 cm,
- innrættaður sum tjaldbilur, við fast uppsettum køki,
- møguleika at reiða upp til í minsta lagi 4 verulig sovipláss,
- tað skal ikki vera neyðugt, at taka burtur ella flyta bilsetur fyri at nýta køkin.
Dømi:


text:
Hiroshima
Hiroshima (japanskt mál: 広島) er ein býur á oynni Honshû í Japan. Í januar 2010 búðu 1.173.980 fólk har. Støddin á býnum er 741,63 km². Sum tann fyrsti býurin í søguni varð Hirshima raktur av fyrstu atombumbuni nakrantíð, tá USA hin 6. august 1945, undir Seinna heimsbardaga, slepti einari atombumbu yvir býin. Tað var bumbuflogfarið Enola Gay ið kastaði bumbuna. Bumban brast kl. 8.15, og fá sekundir seinni sást eitt kraftigt ljós, ein sjokkbylgja kom og so sást eitt risastórt skýggj, sum í formi líktist einum hundalandi. Hildið verður at millum 90.000 – 166.000 doyðu beinanvegin ella í einum 2-4 mánaða tíðarskeiði eftir at atombumban varð slept. Umleið helmingurin av hesum fólkum doyðu sama dag, sum bumban brast, hini í døgunum ella vikunum eftir. Tey flestu sum doyðu vóru vanlig sivil fólk, sjálvt um tað var ein hernaðarstøð í Hiroshima.
Keldur[rætta | rætta wikitekst]


text:
Meiriluti fyri sjálvstøðu og sjálvberandi búskapi
politikkur28-05-2017 - 18:48 - Jóanis Nielsen
Ein meiriluti av føroysku veljarunum vil, at Føroyar gerast sjálvstøðug tjóð innan ár 2035. Tað staðfestir veljarakanningin, sum Gallup Føroyar hevur gjørt fyri Tjóðveldi á fólkatingi.
Í kanningini verður spurt beinleiðis, um veljararnir meta, at Føroyar skulu miða eftir at gerast sjálvstøðug tjóð innan ár 2035. Kanningin vísir, at ein meiriluti á 52 prosent av veljarunum svarar ja til henda spurning.
Ein minniluti á 37 prosent av veljarunum svarar nei til hendan spurningin, meðan 11 prosent siga seg ikki vita.
Kanningin vísir eisini, at ein greiður meiriluti av føroyingum ynskir ein sjálvberandi búskap uttan blokkstuðul.
Í kanningini verða veljararnir spurdir, um teir meta, at Føroyar skulu miða eftir einum sjálvberandi búskapi leysum av blokkstuðli innan ár 2030. Tilsamans 60 prosent av veljarunum halda, at Føroyar skulu hava sjálvberandi búskap.
Hinvegin halda 27 prosent av veljarunum, at Føroyar eiga ikki at miða eftir einum sjálvberandi búskapi í 2030, meðan 13 prosent siga seg ikki vita.
537 persónar hava svarað kanningini, sum Gallup Føroyar hevur gjørt fyri Tjóðveldi á fólkatingi í døgunum frá 3. til 15. mai.
Magni Arge, fólkatingsmaður fyri Tjóðveldi, heldur, at stundin er komin, at vit taka spurningin upp um, hvussu og nær vit røkka málunum um ein sjálvberandi búskap og eitt sjálvstøðugt land.
”Búskaparliga eru vit so væl fyri sum nakrantíð, og vit mugu taka nógv størri ræði á uttanrikispolitiskum viðurskiftum, tí ongin annar fer at seta okkara áhugamál fremst, tá rembingarnar kring Brexit og Arktis fara at elva til nýggjar telvingar um eitt nú fiskiveiðirættindi.”
Spurningarnir ljóðaðu soleiðis:
Metir tú, at Føroyar sum samfelag skulu miða eftir einum sjálvberandi búskapi leysum av blokkstuðli innan ár 2030?
60% svaraðu ja, 27% svaraðu nei, og 13% vita ikki
Metir tú, at Føroyar skulu miða eftir at gerast sjálvstøðug tjóð innan ár 2035?
52% svaraðu ja, 37% svaraðu nei, 11% vita ikki


text:
#Rita1tíma er føroyska umsetingin av Hour of Code, sum er altjóða átak at læra børn at forrita. KT-felagið hevur sett út í kortið, at allir føroyskir skúlanæmingar skulu sleppa at royna at forrita. Tí setti felagið seg í samband við skúlan á Fløtum um at royndarkoyra #Rita1tíma.
Á skúlanum á Fløtum hava allir næmingarnir hvør sín iPad, og tí lá væl fyri hjá øllum 4. flokkunum at forrita samstundis. ”Hetta var ein super tími” segði Rudi Heinesen, flokslærari hjá 4. e. ”#Rita1tíma er sera nemt at fara í holt við. Tilfarið er klárt á netinum og krevur ikki tann stóra teldukunnleikan av lærarunum.”
Tilfar til forritan til børn liggur tøkt ókeypis á www.rita.fo, sum KT-felagið eigur og rekur. Á hesari síðuni ber m.a. til at forrita til spælið Minecraft. ”Næmingarnir vóru sera glaðir fyri dagin, og hava plágað meg síðani týsdagin, um at sleppa at gera meira. Tað at tað er eitt kent spæl, Minecraft, ger at tað rakar eitt øki, sum frammanundan er kent hjá næmingunum. Hettar hevur givið okkum lærarum mót uppá at halda á fram við forritanararbeið.” greiðir Rudi Heinesen frá.
Á skúlanum á Argjahamri eru tey eisini farin undir #Rita1tíma átakið, har allir flokkarnir heilt frá forskúlanum til 8. flokk royna at forrita. Hans Fróði Jensen er roknilærari og telduvørur á Argjahamri: ”Vit byrjaðu longu við forritan í 6. og 7. flokki í summar sum valfak. Hetta hevur verið ómetaliga væl móttikið av næmingunum í hesum báðum flokkunum, sum nú koma at hjálpa til hjá hinum næmingunum í #Rita1tíma.”
Runavíkar skúli hevur eisini gjørt sær ætlanir um at royndarkoyra #Rita1tíma fyrst í komandi ári. Harumframt hevur Frískúlin í Havn eisini luttikið í átakinum fyri 3.- 4. flokk og 5.- 6. flokk, ávíkavist týsdagin og mikudagin.
Ólavur Ellefsen hevur staðið fyri átakinum vegna KT-felagið. ”Royndirnar, sum vit hava gjørt okkum hesa vikuna, hava heilt víst givið okkum mót til at koma út á allar skúlar komandi ár.” Víðari sigur Ólavur: ”teldur og forrit eru í nærum øllum samfelagsviðurskiftum, og tí eiga øll at fáa atgongd til hvussu hesi forrit virka. Í grundini er spurningurin um teldurnar skulu stýra okkum, ella um tað eru vit sum skulu stýra teldunum?”


text:
Vandi í mun til ferð
Vandin fyri vanlukku veksur munandi, tess skjótari tú koyrir. Eisini økist vandin alt eftir vegaskapi og umhvørvi annars. Hetta valdast millum annað um tal av mótkoyrandi bilum, síðuvegum, skeltum og fólki til gongu.
Hvat hendir í kroppinum, tá rent verður á?
Skaðin valdast fyrst og fremst um ferðina hjá bilinum.Tá bilurin rennir á okkurt, henda tríggir samanstoytir: 1) Bilurin rennir á 2) Kroppurin rennir á og 3) gøgnini renna á. Tó at bilurin steðgar, heldur kroppurin áfram við somu ferð, sum bilurin koyrdi, til hann verður loftaður av til dømis trygdarbelti ella rakar rútin/róðrið. Tá kroppurin steðgar, halda innaru gøgnini áfram, og um til dømis hjarta ella livur losna nóg nógv, doyr fólkið ella fær álvarsligar innaru bløðingar.
Ávirkanin á kroppin av samanstoytinum valdast eisini um, hvat slag av akfari tú ert í og vektina á lutinum, ið tú stoytir saman við. Tess størri akfari tú ert í, og tess minni hin luturin er, tess minni skaði á kroppin og øvut. Hetta orsakað av, at tann megin, sum stendst í samanstoytinum, og sum kann hava drepandi ávirkan á kroppin, lutvíst verður absorberað í tí akfarinum, sum tú ert í.
Tí eru fólk til gongu, sum ikki hava ein bil at taka megina í samanstoytinum, munandi viðbreknari enn fólk í bili. Eisini er greitt, at tað ikki er líka stórur vandi at doyggja í frontalum samanstoyti sum í síðusamanstoyti. Hetta tí at akfør eru bygd til at taka størri samansoyt við gronini enn við síðuni av billinum.
Smáar broytingar í ferðini ávirka váðan
Myndin vísir sambandið millum ferð og vandan at doyggja við ymiskum sløgum av samanstoytum, og um bilur rennir á fólk til gongu. Tá talan er um síðusamanstoyt og frontalan samanstoyt, er tað treytað av, at fólk í bilinum eru íbundin trygdarbelti.
Ferðin sæst á x-ásini, meðan vandin at doyggja sæst á y-ásini. Koyrir tú til dømis 80 km/t, og rennir á frontalt, fert tú upp til ljósagráa grafin, og kanst avlesa 30 % – sum vísir vandan at doyggja í slíkum samanstoyti.
Sjálvt lutfalsliga smáar broytingar í ferðini ávirka vanlukku- og skaðaváðan munandi. Koyrir tú 10 km/t ov skjótt, kann tað hava avgerandi týdning fyri, hvussu álvarslig vanlukkan verður.
Visti tú at:
Rennir tú á fólk til gongu við 40 km/t, er vandin hjá fólkinum til gongu at doyggja umleið 30 %. Rennir tú hinvegin á fólk til gongu við 50 km/t, er vandin umleið 70 %.
Hvat hendir, tá ferðin fer upp um 65-70 km/t?
Tað er ein sannroynd, at mark er fyri, hvussu nógva ferð kroppur okkara tolir. Koyrir tú 80 km/t og rennir á, so hjálpir trygdarútgerðin í bilinum ikki meira enn eitt vist. Tú fært kanska ikki løstir uttan, men tú kanst fáa álvarsligar innvortis løstir. Kanningar hava staðfest, at markið fyri, hvat likamið tolir liggur um 65-70 km/t. Í samanstoyti brástøðgar bilurin. Fólk í bilinum verða slongd framyvir, men verða afturhildin av bilbelti og stoytkodda. Gøgnini verða trýst frameftir, sum kann hava við sær álvarsligar løstir.
Keldur: vegvesen.no.
Smá brot munur millum lív og deyða
Danska Havaríkommissiónin hevur greinað hópin av deyðsvanlukkum í ferðsluni. Greiningin vísir, at :
- Sjálvt smá brot á hámarksferðina hava við sær, at vanlukkur hava við sær deyða.
- Brot á hámarksferðina og ferð, har ikki verður koyrt eftir umstøðunum, er avgerandi fyri tal og vav á vanlukkum.
- Tað er ikki bara, tá koyrt verður alt ov skjótt, at álvarsligar vanlukkur henda. Lutfalsliga lítil ferð og smá brot á hámarksferðina hava eisini lagnutungar avleiðingar
Kelda: sikkertrafik.dk
Samband millum ferð og vanlukkur
Ein samanumtøka av altjóða kanningum vísir sambandið millum broytingar í ferð og tali á deyðum. Niðurstøðan er, at
- Fellur ferðin við 10 %, fellur talið á deyðum við 40 %
- Økist ferðin við 10 %, økist talið á deyðum við 50 %.
- Koyrir ein 90 km/t í staðin fyri 80 km/t, veksur váðin fyri at enda í deyðsvanlukku við 60 %
Kelda: www.toi.no umvegis Sikker Trafik


text:
Bíbliu- og tónleikaferð 19.-22. august
Fyri áttandu ferð verður bíbliu- og tónleikaferð við Norrønu.
Farið verður av Havnini sunnukvøldið 19. august kl.23:30 og komið verður til Hirtshals týsdagin 21. august kl. 09:30 og úr Hirtshals kl. 11:30. Koma á Havnina mikukvøldið 22. august kl.17:30
Møguleiki verður at vitja í gongugøtuni í Hirtshals. Ókeypis bussur koyrir frá og til Norrønu. Fyristøðufólkini á Malta, Anna og Hans Djurhuus, siga, at húsið er opið til tann, sum hevur hug at hyggja inn, og ein drekkamuður er eisini at fáa. Malta liggur beint inn frá gongugøtuni og føroyska flaggið sæst væl.
Bíbliutímar, fyrilestur og sangløtur verða umborð, meðan siglt verður. Hesar løtur eru altið gevandi og hugnaligar. Við í ferðalagnum verða M.C. Restorff, Jóannes S. Hansen og Oasubrøðurnir, sum fara at spæla og syngja umborð. Símun Pætur á Torkilsheyggi, Eyðun Elttør og Billy Djurhuus Hansen koma at hava bíbliutímarnar.


text:
OYÐUBLØÐ
Tilmeldingarskjal (PDF, 373 KB)
Samsýningar hjá býráðslimum og øðrum tilnevndum, ið ikki samstundis eru til arbeiðis sum starvsfólk hjá kommununi. Satsir kunnu finnast ...
Endurrindan av útreiðslum í sambandi við, at starvsfólk eru í tænastuørindum fyri Tvøroyrar Kommunu: Oyðublað at heinta niður og ...
Umsóknarblað (PDF, 34 KB)
Umsóknarbløð fáast á kommunuskrivstovuni ella kunna takast niður av heimasiðuni hjá Umhvørvisstovuni.
Heinta her
Umsóknin skal ...
Tvøroyrar kommuna hevur grundstykkir til sølu í Heiðatrøðini.
Prísurin er 265 kr. pr. fermetur, íroknað vatn- og kloakkíbindingargjald. ...
Øll, ið flyta, hava skyldu til í seinasta lagi 5 dagar eftir flyting at boða kommununi frá flytingini. Fráboðanin kann eisini fevna um tey húsfólk, ...
Øll, ið flyta, hava skyldu til í seinasta lagi 5 dagar eftir flyting at boða kommununi frá flytingini. Fráboðanin kann eisini fevna um tey húsfólk, ...
Tann, ið flytur, skal boða bústaðarkommununi frá flytingini, áðrenn flutt verður. Varir uppihaldið uttanlands meira enn 6 mánaðir, skal ...
Flytingin skal fráboðast tí kommunu, sum flutt verður til. Treytirnar fyri at skráseta persónar, sum flyta til Føroya og ikki eru úr einum Norðurlandi, ...


text:
Nakað, ið eg ofta hoyri verða ein afturvendandi trupulleika hjá familjum, er tann vælsignaði døgurðin. Tað er sami spurningur hvønn dag: “Hvat skulu vit eta til døgurða í dag??” og samstundis gerst hesin posturin eisini alsamt dýrari, tí vit enda við at keypa inn fleiri ferðir um vikuna og/ella kanska hvønn dag. Ein ónd ringrás, sum blívur við at mæla runt og runt. Hví er tað so torført at finna útav hvat man skal hava til døgurða? Til tíðir haldi eg, at ein orsøk er, at man er troyttur (kanska eisini svangur) og ikki klárar at hugsa klárt. Tað skal bara verða okkurt skjótt og lætt..
Vit hava onkuntíð roynt at gjørt okkum eina vikuliga døgurðaætlan, og hava altíð verið sera glað fyri tað. Vit hava sett okkum niður sunnudag, og funnið útav hvat meny’in skuldi innibera komandi vikuna. Onkuntíð hava vit býtt tað upp í tvey, soleiðis at vit sunnudag, avgera hvat vit eta mánadag-hósdag, og at vit so aftur hósdag avgera hvat vikuskiftið skal bjóða uppá. Soleiðis keypa vit eisini inn tvær ferðir um vikuna, ið ger at vit spara nógvan pening.
Meiningin við at gera eitt tílíkt yvirlit, er fyri at minka um dagligu strongdina og frustratiónina. Við hesum skemaðnum, sleppur tú undan at skula taka støðu dagliga, og trúgv mær, tað er soo deiligt. Tá kanst tú heldur brúka orkuna uppá parforholdið, børnini og annað.
Niðanfyri, síggja tit nøkur skema. Tað fyrsta havi eg gjørt til okkum, sum eina áminning og eitt yvirlit yvir hvørjar døgurðarættir okkum plagar at dáma. Hetta yvirlitið hjálpur, tí tað er torført at minnist alt hetta í høvdinum. So Sunnudag, tá vikuliga døgurða ætlanin skal gerast, taka vit hetta arkið fram og finna síðani hvørjar døgurðar vit hava hug til. Eisini plaga vit at hyggja í tilboðsbløðini, soleiðis at vit eisini kunnu skipa tað eftir hvat er á tilboð júst hesa vikuna.
Eg havi eisini viðlagt eitt tómt ark, sum tit kunnu taka niður, og síðani fylla út sjálvi, við yndis døgurðarættum, úr tykkara húsarhaldi.
Tóma arkið, ið tú sjálv kanst fylla út, kanst tú taka niður á telduna og printa út, við at trýsta á leinkjuna niðanfyri.
Síðani kemur hetta arkið niðanfyri, sum skal fyllast út vikuliga. Her kanst tú skriva hvør vika tað er og síðani gera eitt yvirlit yvir hvussu tykkara persónliga døgurða ætlan skal síggja út.
Er hetta nakað tú fert at kasta teg út í ella kennist hetta roksut fyri teg? Lat meg endiliga hoyra, hvussu tit gera og hvat riggar væl og minni væl í tykkara húsarhaldi.
M&K


text:
AVLOYSARI FYRI RØKTARA Á BÚNAÐARSTOVUNI
Søkt verður eftir avloysara fyri røktara í sjúkrafarloyvi til Búnaðarstovuna. Starvið verður sett frá 15. mai 2017 og væntast at vara í góðar tríggjar mánaðir.
Arbeiðið kemur í størstan mun at fevna um røkt av fjósi og haga og djórunum, sum har til hoyra. Arbeiðsuppgávurnar eru ymiskar, alt eftir hvør árstíðin er. Avloysarin verður settur væl inn í uppgávurnar, áðrenn byrjað verður.
Krøv til umsøkjarar. Góðan kunnleika til landbúnað og hollar arbeiðsroyndir innan landbúnað.
Arbeiðstíðin er full tíð, svarandi til 39 tímar um vikuna.
Starvið verður lønt sambært sáttmála millum Fíggjarmálaráðið og Starvsmannafelagið.
Fleiri upplýsingar um starvið fáast við at venda sær til Hans Martin Andreasen, tlf. 299013 ella Trónd Leivsson, tlf. 299010.
Umsókn við viðkomandi skjølum skal vera Búnaðarstovuni í hendi í síðsta lagi 27. apríl 2017.« Aftur


text:
Eta tey epli vit sjálvi hava velt
Nálirnar komu beinanvegin undan og slokkarnir sóu eisini góðir út, tá Pætur fyrst skoraði og Rógvi síðan beint fyri halvleik eisini rættaði skot frá Pæturi av inn í málið, men mótvindurin og frensarnir í veltuni í seinna hálvleiki endaðu við at gera enda á okkara ætlaðu úrtøku. Í brotsparkskappingini var onki eftir, og foldini blivu null.
Tað var annars rættiliga javnt gjøgnum dystin, men tá avgerandi støður vóru í fyrra hálvleiki tóku okkara menn av. Tó var tað næstan ein fyriboðan, tá AB beint eftir málið hjá Rógva fekk eitt gott skot á okkara tvørtræ.
Tað byrjaði nokk at ganga galið beinanvegin í seinna hálvleiki, tá Oddur var farin út, Andras kom inn og hugsavningin var púra burtur, so Tóki á Lofti óvanliga lætt kom í eina góða støðu og minkaði um munin til 1-2.
Tá Arnar fór út við skaða og Rói kom inn í staðin mistu okkara menn veruliga takið á dystinum og 7 minuttir fyri leiklok javnaði AB til 2-2.
Hetta broytti sjálvani alt og í staðin fyri at Fríði kom á vøllin sum ætlað, kom Arnbjørn inn. Hetta hjálpti tíverri ikki heldur.
Í umdystinum bylgjaði aftur og fram, og hóast AB avgjørt virkaði frískari, so høvdu okkara menn eisini sínar møguleikar.
Brotssparkskappingina er best onki at siga um, men tá mann brennir 3 av 4 brotsspørkum, so er sjálvandi torført.
Longu sunnudagin hitta vit aftur AB og klára okkara blásvørtu at halda støðið frá fyrra hálvleiki í dag, so átti væl at borið til at vunnið á AB liðnum, sum tó er blivið frægari gjøgnum árið.
Saman standa vit sterk!


text:
07.05.2018 (09:15)
Speditør næmingur til Faroe Express
Vil tú starvast í einum spennandi altjóða umhvørvi, har tingini ganga skjótt, og hvør dagur hevur við sær nýggjar avbjóðingar, so er møgulekin her. Faroe Express leitar eftir einum eldhugaðum næmingi, sum brennir fyri at veita kundum okkara bestu tænastuna.
Læruplássið
Sum lærlingur í Faroe Express fær tú eina altjóða viðurkenda speditør útbúgving, ið hevur við sær starvsmøguleikar innan flutning í øllum heiminum.
Hjá okkum fær tú ábyrgd frá fyrsta degi. Vit bjóða ein spennandi og ferðmiklan gerandisdag, har hugtøk, sum shipping, logistikkur og speditión eru amboðini, meðan tænastan er endamálið.
Tú lærir um innflutning og útflutning, koyring, tollavgreiðslu, sølu og booking, samskipan, logistikk og uppfylging. Alt staklutir, sum hava til endamáls at tryggja, at rætta vøran kemur til rætta móttakara til røttu tíð.
Førleikar
Rætti umsøkjarin hevur hug at starvast í einum skiftandi og avbjóðandi arbeiðsplássi, har stór krøv verða sett til eginleikarnar at samskifta. Vit vóna, at tú hevur:
- Áhuga fyri sølu og kundatænastu
- Førleikar í enskum, donskum og stendur teg í skandinaviskum
- Forvitni og hug at seta teg inn í nýggja tøkni og annars vanligar KT førleika
- Góð samstarvsevni og ídni at røkka settum málum
- FHS, HH, HTX, HF ella studentsprógv
Lærutíðin
Lærutíðin er tengd at útbúgvingini hjá umsøkjaranum. Eitt nú er lærutíðin:
- 3 ár við FHS-prógvi
- 2,5 ár við studenta, HF ella HTX prógvi
- 2 ár við HH prógvi
Setanarviðurskifti
Starvið verður sett skjótast til ber, men vit kunnu tó bíða eftir tí rætta. Lønin er sambært sáttmála hjá S&K.
Umsókn
Umsóknir saman við viðkomandi skjølum skulu sendast til jannis(at)faroeexpress.fo í seinasta lagi 31. mai 2018. Nærri fæst at vita um starvið við at venda seg til Jannis Moraitis á telefon 549099.
Faroe Express
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her
hava deilt hesa grein.


text:
Hagin hjá Búnaðarstovuni
Heygshagi er hagin, sum hoyrir til Búnaðarstovuna. Hann er matr. nr. 318a, er 4 merkur og ber 180 áseyðir. Í neðra hevur hagin mark fram við Dalánni móti Sjóvarhaga, fremra parti og Sjóvarhaga, niðara parti. Hann hevur mark móti Oyrareingjahaga úr Dalánni fram við Hundsá og haðani niðan á Skælingsfjall beint norðanfyri Eyguni í Skælingi. Vestureftir hevur hann mark móti Skælingshaga, norðara parti og Leynahaga, uttan fyri húsini, og úr Sátuni og oman í Kollfjarðardal hevur hann mark móti Leynahaga, framman fyri húsini.
Heygshagi, Sátan mitt á myndini
Heygshagi, Skælingsfjall mitt á myndini
Hagin er býttur í tríggjar gongur, Fremsta, Mittasta og Sunnasta. Trý seyðahús eru í haganum, og harumframt verður fjósið brúkt at føða seyð inni í, og har er eisini gjørd nýggj, nútímans rætt við nógvum rúmum, sum verður brúkt til allar gongurnar.
Rættin
Seyðurin verður røktaður soleiðis, sum vanligt er í Føroyum. Hann gongur úti alt árið. Súrhoyggj ella hoyggj verður givið, um kavi liggur, og ískoytisfóður verður givið í hálvantriðja mánað frá fyrst í mars.
Allur áseyður og lomb verða brúkt í royndum og verkætlanum. Fyri at fáa neyðugt grundarlag undir royndunum, verður alt seyðahaldið gjølla skrásett. Tær fyrstu skrásetingarnar og royndirnar eru byrjaðar í 2010, og hvør royndin varar í fleiri ár, so enn eru eingi endalig úrslit tøk, men fyribilstøl verða kunngjørt á heimasíðuni og í framløgum.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Forsíðarss
26. Mai 2006
Umsjónarmaður
Vestmanna Kommuna hevur sett Finnboga Joensen í starv sum umsjónarmann, sum m.a. skal røkja grønu økini hjá kommununi. Umsjónarmaðurin kemur eisini at hava eftirlit við øðrum ognum hjá Vestmanna Kommunu. Nevnast kann umsitingarbygningurin á Bakkavegi 16, Bygdarsavnið og barnagarðarnir. Finnbogi hevur síðan 1986,
26. Mai 2006
Húsavørðar í Vestmanna Skúla
Vestmanna Bygdarráð hevur sett tveir nýggjar húsavørðar í starv í Vestmanna Skúla. Teir eru Janus Jensen sum er útbúgvin húsasmiður og Øssur Christiansen sum er útbúgvin málari. Tað vóru 15 umsóknir til størvini.
26. Mai 2006
Tekniskur leiðari
Vestmanna Bygdarráð hevur sett Jón Rasmussen í starvið sum tekniskur leiðari hjá kommununi. Hann byrjar í starvinum 1. juli 2006. Jón Rasmussen er ættaður úr Klaksvík og búsitandi í Grønlandi, er 55 ára gamal og hevur drúgvar royndir innan leiðslu av ymsum slag. Hann
26. Mai 2006
Røktarheim
Almenna- og Heilsumálaráðið hevur boðað Vestmanna Kommunu frá, at ráðið vil stuðla ætlanini hjá kommununi at byggja røktarheim í bygdini. Stuðulin er 12 mill. til byggingina av heiminum. Tað verða 24 pláss tøk á heiminum, sum eftir ætlan skal byggjast á Follendi. Vestmanna Kommuna
26. Mai 2006
Líkbilur
Frá í heyst av, verður líkbilur tøkur í Vestmanna, Kvívík, Sandavági og Miðvági. Bygdarráðini í hesum bygdum eru samdar um, at tær skulu felags verða um at veita hesa tænastu í bygdum teirra. Bilur er bílagdur úr Íslandi og verður hesin nú gjørdur klárur
22. Mai 2006
Bátastevnan 2006
Í sera vánaligum líkindum, varð Bátastevnan 2006 hildin í Vestmanna um vikuskifti. Men hetta forðaði ikki bátaeigarum og øðrum áhugaðum í at luttaka í stevnuni í ár. Hetta eru óivað greið tekin um, at fólk vilja hava tiltakið at verða verandi ár eftir
18. Mai 2006
Bátastevnan 2006
Fyrireikingarnar til bátastevnuna 2006 eru nú komnar væl áleiðis. Ein liður í hesum fyrireikingar-arbeiði hevur verið, at leggja bátabrúgvar út frá atløgusíðuni við bryggjuna. Hetta fyri at gera tað lættari, tryggari og smidligari at koma og fara frá bátunum. Í ár verða viðurskiftini viðvíkjandi landstreymi
18. Mai 2006
Fráboðan frá IRF
Eingin innsavning av húsarhaldsruski frá og við 12. til 25. juni! Sí tíðindaskriv frá IRF.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Mikukvøldið 13. desember kl. 19.30 hevur Nes Sóknar Musikkfelag sína árligu jólakonsert í Glyvra kirkju.
Hornorkestrið fer at framføra hópin av kendum jólaløgum, serliga føroysk og ensk, í hugnaligu kirkjuni.
Sum nakað nýtt verður konsertin fyriskipað saman við messingblásarum úr Nes Sóknar Musikkskúla, og koma ungu leikararnir at seta sín dám á konsertina.
Ymiskir smærri bólkar fara at framføra, áðrenn hornorkestrið spælir.
Jólakonsertin hjá Nes Sóknar Musikkfelag er gott høvi í jólamánaðinum at seta eina løtu av til góðan jólatónleik í hugnaligu kirkjuni.
Nes Sóknar Musikkfelag er mannað við yngri og eldri tónleikarum, og er stjórnað av Kenneth Jones.
Tiltakið er ókeypis.


text:
Sunday, June 30, 2013
Kjallarin í Christianskirkjuni myndprýddur
Posted by Listin at 5:36 PM
Tóroddur Poulsen sýnir fram málningar- ferniseringsmyndir
Eg eri í gongd við at skriva um føroyska listasummarið í greinum til komandi punktum.fo í Dimmalætting og eri komin til framsýningina hjá Tóroddi Poulsen. Í hesum sambandi lesi eg ymiskt um Bad-Art og deskilling strategiir innan myndlistina eftir kríggið og havi júst lisið tvær spennandi greinar hjá ávikavist Claus Carstensen og Per Kirkeby, sum eg fari at greiða meira frá seinni, fyribils eru her nakrar myndir frá ferniseringini í Steinprenti í gjár.
Fyrsta málningaframsýningin hjá Tóroddi Poulsen verður at síggja í Steinprenti inntil 10.august
Ein týdningarmikil málari hyggur at málningunum
Ein fantastisk mynd við einari yrking hjá Tóroddi Poulsen
Tóroddur Poulsen og Torbjørn Olsen
Ein ung listakvinna, Milja Hanusardóttir og pápi hennara
Harra hol er herviligur, men tað følist eitt sindur sum um hendan myndin manglar á mínum veggi...
Búgvi Poulsen og Fríða Matras Brekku
Kulur maður við gittara og gummiarmi
Olivur við Neyst
Ein áskoðari
Fólk stóðu leingi framman fyri hesari myndini og stavaðu seg í gjøgnum tey nógvu orðini
Tríggir listamenn og eg
(KP)
Posted by Listin at 3:29 PM
Summarlistin: Berlin
Mariana Vassileva í DNA BERLIN - " A video installation shows a person, swirling vigorously around himself a burning bundle at twilight. He creates a universe of his own with his private sun circling around him and casting a shadow, which frenetically runs around him, as he stands in one place." http://www.dna-galerie.de/en/artists/mariana-vassileva/mariana-vassileva--biography.php
Rémy Markowitsch í Galerie EIGEN+ART - " In his artistic work, Rémy Markowitsch visualizes and generates the powerful images that reading literary classics sparks in the imagination." http://www.markowitsch.org/
Posted by Listin at 9:50 AM
Saturday, June 29, 2013
Í søta roykinum av forfalli...
...
Tey koma bara,
øll hesi árini.
Larma í vindeygahespunum.
Sum onkur idiotur, eg ikki toli gronina av,
koma tey.
Og tað ber ikki til at hava bókhald við teimum.
Einglarnir koma eisini,
og fyrstu ferð eg hoyrdi tungutalu,
var í Betania suðri í Skopun.
Vakra kona mammubeiggja mín reisti seg upp.
Frakkin stóð opin.
Eg sá, at hon sveittaði á yvirvørrini.
Síðani havi eg elskað hesa útróðrabygd, ið dugir mál einglanna.
Í bakgarðinum
millum urtagarðsamboðini og ruskílatið,
í søta roykinum av forfalli,
komponerar starin síni ljósu verk.
Undir frakkanum á konu mammabeiggja mín
ein cello klødd við húð, hár og anga.
Meðan eg sópi bløðini undan runnunum,
sigi eg varisliga við teir ørkymlaðu knubbarnar:
Verið varnir,
latið tykkum ikki tøla av eini solstrálu.
Men eg haldi ikki, at teir skilja meg.
Kanska skilja teir mál einglanna
og heystvindin, sum skeldast við seiðatræið og
klæðini á snórinum.
(Brot úr yrkingini Árstíðirnar hjá Jóanesi Nielsen, sum stendur á síðu 57-58 í bókini Pentur)
Mynd: Tóroddur Poulsen
Posted by Listin at 7:21 AM
Friday, June 28, 2013
Tey gera klárt til framsýningina í morgin
Myndirnar vísa fyrireikingar til eina øðrvísi og áhugaverda framsýning, sum letur upp í Steinprenti á Skálatrøð í morgin 29.juni klokkan 15.
Listamaðurin Tóroddur Poulsen í atelierinum í Kph
Eitt sindur av urbanari coolness millum fyltar spannir
Eitt tostatræ
Eitt úrval av framúrskarandi myndum
I hate colours
Málað versión av "Birgitta 23 ár...."
Ein deilig bukett
Ein beinagrind mitt í einari søgu
Tagnarmaskina millum spannir
Jan Andersson smíðar
(KP)
Posted by Listin at 7:47 AM
Thursday, June 27, 2013
Ingilín D.Strøm sýnir fram tea-ink í Tryggingini
Øll eru hjartaliga vælkomin fríggjadagin 28.juni klokkan 15.00, tá framsýning letur upp í hølunum hjá Tryggingarfelagnum á Kongabrúnni við sonevndum Tea-ink myndum hjá ungu Vestmannakvinnuni Ingilín D.Strøm. Hugskotið til serstaka Tea-ink konseptið fekk Ingilín D.Strøm, tá hon fór at drekka yogi-te, har smá sitat, leiðbeiningar til tilveruna eru heft á allar teposarnar. Ingilín D.Strøm greiðir frá, at hon hálvavegna gjørdist ørg av teirri støðugu bumbingini, sum vit eru fyri, við ráðum um hvussu vit øll skulu liva tað "góða" lívið. Sitatini gjørdust til myndir í hennara høvdi, sum hon teknaði fyrst á pappír og síðan á lørift. Einføldu strikutekningarnar eru skemtiligar, ofta innihalda tær eina ítøkiliga tulking av yogi-ráðunum, sum stundum tykist eitt sindur absurd, men sum eisini kann vera rørandi viðhvørt. Hetta er fyrsta framsýningin hjá Ingilín D.Strøm og vónandi ikki síðsta - í grundini er yogi-te-sitatini óneyðug, myndirnar standa seg væl einsamallar, tó at tær eru sera einfaldar.
Ingilín D.Strøm er í løtuni búsitandi í Keypmannahavn, tá eg spyrji um tað er innan myndlistina, hennara framtíð liggur, svarar hon, at hon ikki hevur lagt seg á nakra ávísa listagrein enn, men at tað heilt vist fer at hava okkurt við skapandi list at gera. Framsýningin í Tryggingini letur upp fríggjadagin 28.juni kl 15 og annars ber til at fara at hyggja allar yrkadagar millum klokkan 9 og 16.
(KP)
Posted by Listin at 5:21 PM
Labels: KP
Ikki aftur nú!
Standmyndirnar hjá Steinunn Thórarinsdóttir hava vitjað í fleiri øðrum londum, eingin hevur gjørt teimum nakað, tær vóru virdar sum listaverk inntil tær komu til Føroya. Eg veit ikki hvat hetta bendir á ella er tekin um, men sera ótýdligt er herverk á list, sum er sett upp til gagns og gleði hjá okkum øllum
(KP)
Posted by Listin at 9:08 AM
Wednesday, June 26, 2013
Urban coolness í Steinprenti
Vit hava áður sæð steinprent frá hansara hond, og vatnlitamyndir, installatiónir umframt eina rúgvu av yrkingum, men málningar - tað er nakað nýtt. Vit hava ikki áður sæð eina samlaða presentatión av málningunum hjá Tóroddi Poulsen. Og á sama hátt sum við hinum listasløgunum, ger Tóroddur Poulsen ongantíð minni enn at broyta sjálvar grundtreytirnar - við hesum myndum umdefinerar hann føroyskt málarí frá teimum semiabstraktu náttúrutulkingunum og ekspressivu fólkalýsingunum og figurativu popplistini til nakað nýtt og modernað, sum ikki hevur verið gjørt áður innan føroyska málningalist, men sum eisini er originalt í altjóða høpi. Um vit taka málningin oman fyri sum dømi, so hava vit ikki áður sæð eina mynd av einum manni í sólbrillum við gittara undir liðini, sum situr í einari svartari sofa við eitt grønt sofaborð og lesur eina teknirøð meðan spannir í hópatali ota seg inn á hann. Myndin er um somu tíð eitt sindur skemtilig, óhátíðarlig og serstakliga álvarsom, tí hon snýr seg um listarliga inspiratión. Fyri listamannin sjálvan er munurin ikki stórur á at skriva og at tekna ella mála, gera installatiónir ella spæla tónleik. Listasløgini hava øll fylgt honum so ella so, tað visuella hevur frá byrjan havt sín alstóra týdning í øllum tí, sum Tóroddur Poulsen skrivar. Hann hevur t.d. skrivað ekfrasir, men orð og setningar hava eisini stóran týdning í hansara myndum, í kalligrammum, figuryrkingum og í fleiri myndum eru orð javnsettir myndaliðir og fungera sum myndir og sum tekin. Musikaliteturin er støðugur og gjøgnumstreymar yrkingar og myndir, antin tað er røddin á amerikonsku bøn Jim Morrisons, sum fylgir lesaranum inn í tað fyrsta yrkingarsavnið "Botnfall", ella tað snýr seg um sjálvan tónleikin, sum Tóroddur Poulsen hevur spælt inn á fløgu. Tónleikurin hjá honum kyknar úr myndum og orðum og tykist uppbygdur eins og eitt stemningstapet av avantgardukendum og tíðum løgnum og tilvildarligum akkordum, ið undirbyggja huglagið í teim yrkingum, sum listamaðurin lesur upp. Steinprent hevur frá hansara byrjan innan myndlistina havt stóran týdning fyri listamannin, eg haldi, at skipaðu mannagongdirnar við prentingini hava havt týdning fyri listamannin. Málningarnir hava ikki tann sama fínleikan, sum prentini hava uttan mun til um tey eisini eru vøkur, dekorativ, stuttlig ella frek. Málningarnir eru eins greinandi hugsaðir og prentini, og myndevnini kenna vit aftur úr prentunum, men orsakað av ítøkiligu málingini, tykjast málningarnir í enn størri mun enn prentini merktir av bad art snildum. Kanska kunnu vit siga, at málningarnir eru merktir av eini serstakari urbanari coolness, men í øllum førum er hetta ein heilt serlig málningaframsýning, ið letur upp í Steinprenti leygardagin 29.juni klokkan 15. Øll eru hjartaliga vælkomin.
(KP)
Posted by Listin at 8:37 AM
Tuesday, June 25, 2013
SÓL
sólin er bannað í summum húsum
svartar rullugardinur og persiennur gera sína skyldu
sum smáir illsintir tænastumenn fyri várharra
myrkaleggja alt og øll sum látast at liva eitt vanligt lív
í húsum við ongum sólargeislum
NASA kundi ikki gjørt tað betur í sínum royndum
at halda skaðiligar geislar burtur úr himmalhválvinum
í summum húsum fylla tey seg við vitaminum í staðin
lurta eftir pressuni frá morgun til myrkurs
allan sólarringin á tamb tá andin er yvir teimum
hoyra um hungursneyð
turk
bumbumenn
bardagar
allar hugsandi vanlukkur
prísa seg lukkulig yvir at liva í einum landi
ið ikki hevur uppiborið slíkar vanlagnur
tá er tað so nógv lættari
at finna seg í síni heilt egnu lítlu vanlagnu
í myrkaløgdum húsum
sjálvt um barnið ræðist myrkrið
og ikki skilur at tað er verðin
sum hevur alla skyldina
Mynd: Anna Seppälä
Yrking: s.30 í: Eru Koparrør í himmiríki eftir Katrin Ottarsdóttir
(KP)
Posted by Listin at 7:31 AM
Monday, June 24, 2013
Herverk
Eg var við soninum ein góðveðursdag og hugdi at standmyndunum hjá íslendsku listakvinnuni Steinunn Thórarinsdóttir, sum eru partur av Summarframsýningini. Eg gjørdist eitt sindur ørkymlað av, at tað ikki riggaði hjá mær at taka góðar myndir av tí einu standmyndini, so eg suffaði eitt sindur fyri meg sjálva. - "Men mamma!" greiddi lítli mær frá "Tað er tí, at maðurin samlar for nógva sól, at tú ikki kanst taka mynd av honum...". -Ja, rætt hevði lítli og eg fegnaðist um hvussu eitt tílíkt verk kann vera atvoldin hjá einum lítlum drongi at gera sær tílíkar hugsanir.
Nú hoyri eg, at tvær av standmyndunum hava verið úti fyri herverki. Tær hava vitjað fleiri staðni í heiminum og hetta er fyrstu ferð, tær hava verið útsettar fyri herverki. Ómetaliga pínligt, haldi eg, og tað uttan mun til um tað hevur verið leygarkvøld í Havn og tað eru ótangar, sum í felag hava lyft tonsatungu standmyndirnar upp úr vøllinum, har tær standa. Henda illgerðin er ómentað og xenofobisk, og brýtur frá øllum vanligum siðmentaðum hugburði.
(KP)
Posted by Listin at 5:44 PM
Subscribe to: Posts (Atom)


text:
Saturday, April 5, 2014
Vikuskiftisviðmælið
Djúpbláa og svarta myndin er partur av framsýningini hjá Tróndi Patursson í Steinprenti, sum út móti túsund fólk hava vitjað. Eg rokni við, at tey allarflestu kenna stílin aftur við tí ultramarinbláa signaturlitinum. Verkini á nýggju framsýningini hjá Tróndi Patursson í Steinprenti koma frá einum listamann, tá hann er allarbest fyri á síni starvsleið og sum fyri kortum fekk landsins hægsta mentanarheiður, mentanarvirðisløn landsins handaða frá mentamálaráðharranum. Teir einlittu/tvílittu málningarnir draga áskoðaran at sær við síni monumentalu stødd, sum næstan sprongja framsýningarhølið. Hesi verkini eru sum gjørd til meditatión, og tá tú stendur leingi og hyggur at teimum, er tað sum um, at myndin letur seg upp og tú í tonkunum sleppur inn um svarta rimaverkið og inn í tað endaleysa myndarúmið. Tróndur Patursson hevur málað nógvar myndir út frá hesi somu grundmetodu, mynstrið er málað so mikið tjúkt á løriftið, at tað liggur omaná løriftinum næstan sum eitt relieff. Hetta sæst ikki á fotomyndum, men er týðiligt, tá tú sært myndina, har hon hongur í Steinprenti. Í byrjanini tykist mynstrið kanska eitt sindur tilvildarligt, men hyggur tú eina løtu, gert tú varug við eina ávísa kós og dynamikk í bygnaðinum. Hvat snýr myndin seg um? Av tí, at hon ikki endurgevur veruleikan á mimetiskan hátt, er tulkingin ikki definerað frammanundan. Kanska snýr hetta seg um náttúru og kosmos og er ein ítøkilig lýsing av tí óítøkiliga, men tað ber eisini til at fata málningin meira konkret sum ein flata við ultramarinbláari temperamáling við svørtum mynstri. Farið sjálvi og hyggið, har er opið gerandisdagar frá 9-17 og leygardag 14-17
(KP)
Posted by Listin at 9:25 AM


text:
Í dag vórðu tvey tey seinastu umførini telvaði, og tað var sera nær við at Føroyar endaðu á heiðursmerkjaplássunum í tveimum av bólkunum.
Í bólki B hevði Janus Skaale eina sera góða kapping við 3½ stigum. Undan seinasta umfari lá Janus á 3. plássi, hálvt stig aftanfyri nr. 1-2. Janus telvaði í síðsta umfari ímóti nr. 2, Hilmir Freyr Heimisson, men íslendingurin telvaði væl, hevði tamarhald á støðuni alt talvið, og tað eydnaðist honum at vinna á Janusi, sum samstundis tapti sítt fyrsta talv í kappingini. Um Janus ístaðin hevði vunnið talvið, hevði hann endað á einum deildum 1. plássi. Í 5. umfari telvaði Janus (1772) ímóti finnanum Toivo Keinänen (2347). Eitt skiftið í talvinum hevði Janus greiðan fyrimun, men finnin kom fyri seg aftur og javnaði út. Hesin royndi eftirfylgjandi við øllum snildum at vinna á Janusi, ið eisini var í svárari tíðarneyð, men Janus vardi væl og talvið endaði javnt. Samanumtikið var tað ein sera góð kapping hjá Janusi, ið fer 110 ratingstig fram.
Í bólki E hevði Luitjen A. Apol eisini eina góða kapping, somuleiðis við 3½ stigum. Lutitjen fekk ikki so góða byrjan, tí hann hevði fingið ½ stig eftir tvey tey fyrstu talvini, men í teimum seinastu 4 talvunum var úrtøkan 3 stig. Í seinasta umfarinum vann Luitjen á finnanum Elias Keso, ið hevði vunnið øll tey undanfarnu 5 talvini, og sostatt longu hevði vunnið bólkin. Men tað tókti ikki at ávirka Luitjen, ið telvaði eitt gott talv og vann væl uppiborði. Luitjen og tríggir aðrir telvarir endaði javnir á 3.-6. pláss, men mótstøðustigini gjørdu tað soleiðis at Luitjen endaði á 5. plássi, og fer 72 ratingstig fram.
Samanlagt fingu føroysku telvarirnir 16 stig.
Endaligu støðurnar í øllum bólkunum síggjast niðanfyri.
Bólkur A (U 20)
Bólkur B (U 17)
Bólkur C (U 15)
Bólkur D (U 13)
Bólkur E (U 11)


text:
Soleiðis sum okkara drykkjuvanar eru, fara drykkjuvanarnir hjá børnum okkara helst eisini at vera. Børn og ung hyggja í stóran mun at foreldrunum og øðrum vaksnum og nýta tey sum fyrimyndir. Tí kann vaksandi alkoholnýtslan skjótt gerast ein trupulleiki.
Sveska Folkhälsoinstitutet gjørdi í september 2008 eina kanning, nevnd "Børn í familjum við alkohol- og narkotikatrupulleikum". Hon staðfestir, at fimta hvørt barn í Svøríki livir í eini familju við ov stórari alkoholnýtslu, sokallaðari ”vandanýtslu”. Av tí, at vaksin eru fyrimyndir hjá børnum, er stórur vandi fyri, at hesi børn eisini fara at fáa alkoholtrupulleikar seinni í lívinum.
- Vit eru fyrimyndir, óansæð um vit vilja tað ella ei, sigur Björn Lindell, sum granskar atburð, umframt at vera rithøvundur og fyrilestrahaldari við serfrøði innan barnauppaling. Hann staðfestir, at tað er væl skjalprógvað, at børn ikki læra av tí, vit siga, men av tí vit gera.
Onnur vaksin eisini fyrimyndir
Men børn og ung eygleiða ikki bert síni egnu foreldur í sambandi við alkoholvanar. Eisini onnur vaksin kunnu verða fyrimyndir og eiga tí at hugsa um, hvussu tey drekka, um børn og ung eru hjá.– Tað er týdningarmikið at drekka við skili. Eg haldi ikki, at tað tænir nøkrum endamáli, at vit vaksnu eru ávirkað, meðan børn eru hjá. Og eg taki frástøðu frá, at foreldur lata børnini drekka heima ella at foreldur keypa børnunum alkohol, sigur Lindell.
- Vit vita, at jú seinni tey ungu royna alkohol fyri fyrstu ferð, jú betur. Børnini takka tær neyvan fyri, at tú ikki vilt keypa til teirra, men tað fara tey kanska at gera, tá tey eru vorðin vaksin. Tað er týdningarmikið, at vit vaksnu hugsa fram í tíðina og tora at seta børnunum mørk, sigur Björn Lindell.
Prátið um alkohol og rúsevni
Eitt er at drekka eitt glas av víni aftur við matinum. Nakað annað er at nýta alkohol sum troyst ella at drekka seg fullan, hvørjaferð okkurt skal hátíðarhaldast. Børn læra av foreldrunum, og tað kann vera torført at sleppa barnalærdóminum seinni í lívinum.
Lindell ger greitt, at tað er týdningarmikið at práta við børnini um alkohol og rúsevni. Tey skulu hoyra um alkohol, soleiðis at tey vita, hvat tað er, tá tey síggja ávirkað fólk. Foreldrini nýtast ikki vera púra fráhaldin, so leingi tey duga sær hógv og práta við børnini um alkohol.
Týdningarmikið við góðum vanum
Stefan Borg, leiðari á einum viðgerðarstovni í Stokkhólmi, hevur sama hugburð sum Lindell. Hann heldur, at foreldur eiga at vera púra greið og støðuføst, tá tað kemur til alkoholvanar, um tey skulu vera góðar fyrimyndir. Einfaldastu ráðini munnu vera at drekka við skili.
- Tað besta er, um tey ungu síggja týdningin av at duga sær hógv. Tey mugu fáa virðing fyri alkoholi, tí góðir drykkjuvanar verja móti trupuleikunum, sum kunnu standast av at drekka. Ungdómurin má skilja, hvar mørkini eru, og soleiðis læra at sleppa undan, at stuttlig kvøld við alkoholi geva bakkast dagin eftir.
Arvur og umhvørvi ávirka
Stefan Borg hevur havt nógvar misnýtarar í viðgerð. Hann heldur, at familjuviðurskifti kunnu hava sera stóran týdning, tá fólk gerast alkoholikarar. Tað er ikki bert tað arvaliga, sum spælir inn.
- Um barnið sær, at alkohol verður skonkt í kenslubornum ella torførum støðum, lærir tað, at soleiðis eigur tað at taka hond um trupulleikarnar.Skjótt er til, at tað eisini fer at smakka sær á, um tað er vanliga mannagongdin í familjuni, tá okkurt óvæntað ella torført hendir, sigur serfrøðingurin.
- Umhvørvið, tú veksur upp í, og arvaliga ávirkanin stýra í stóran mun akoholnýtsluni, tá vit gerast vaksin. Verða hesi vandaeyðkenni samantvinnað, kann tað enda við alkoholmisnýtslu. Hinvegin ber til at verja ímóti eini arvaligari alkoholismu um familjuviðurskiftini og uppvøksturin eru í lagið.
Stefan Borg vil vera við, at alkoholmentanin er broytt nógv seinastu árini. Hann metir, at gongdin kann fáa skaðiligar fylgjur.
– Fyrr høvdu vit eina brennivínsmentan, har tað var í lagið at drekka um vikuskiftið. Nú er mentanin broytt, og alsamt fleiri halda tað vera í lagið at drekka gerandisdagar. Vandin er tó, at í staðin fyri at fara frá eini mentan til eina aðra, hava vit nú eina bæði-og-mentan, har vit drekka bæði gerandisdagar og um vikuskiftini. Nógv er, ið bendir á hetta. Og stórur vandi er fyri, at børnini og tey ungu fara at eftirapa okkum, sigur Stefan Borg.
Upprunatekstur: Fredrik Borneskans
Útgivið oktobur 2008
Sí áhugaverdan lesna um evnið niðanfyri:
NRK - "tá mamma og babba drekka"
WHO Evidence for the effectiveness and cost-effectiveness of interventions to reduce alcohol-related harm
WHO Handbook for action to reduce alcohol-related harm
Les meira um hvussu tú handfer rúsdrekka við skili á Alt om alkohol


text:
Graham Stewart er stjóri í Faroe Petroleum. Faroe Petroleum vann í 2017 heiðurslønina sum “Ársins leitifelag” í Noregi - hetta hóast ringar tíðir í oljuvinnuni. Faroe Petroleum er eitt lítið felag, men við Graham á odda, hevur felagið megnað at fingið góð úrslit eisini undir ógvuliga avbjóðandi umstøðum.
Graham sigur soleiðis um fyrilesturin á Vinnudegnum:
“Fyritøkur fáa við- og mótvind gjøgnum árini, og langtíðarætlanir hava onga meining uttan so, at felagið yvirlivir. Tað ræður tó um at leggja væl til rættis, at vera málrættaður og ikki at ovbyrja roknskapin, um felagið skal hóra undan. Faroe Petroleum varð stovnað í 1998 og skrásett á børsinum í London í 2003. Síðani hevur felagið umskipað seg fleiri ferðir, og megnað at fingið lut í vakstrarmøguleikum í oljuídnaðinum í norðsjónum – og enn er mótvindur.”


text:
Svimjisamband Føroya hevur lagt út eitt skema her á heimasíðu síni, har vit síggja hvat tey 17 úr Føroyum skulu svimja á Oyggjaleikum. Sum heild viðførir stóri hópurin, saman við avmarkingina á 2 luttakarar úr hvørjum landi í hvørjari grein, at svimjararnir hesuferð kunnu loyva sær at fokusera á sínar absoluttu sergreinir, heldur enn at royna eftir (ov) nógvum heiðursmerkjum.
Til dømis er tað áhugavert at síggja at Pál svimur bara tríggjar kappingar, hóast hann er kvalifiseraður í minst tveimum afturat (200 bringu og 100 blandað, sum hann kláraði kravtíðina í á FM). Ikki at tað ger nakað, tí hann er so avgjørt kvalifiseraður í teimum sum hann svimur, samstundis sum vónirnar fyri heiðursmerki í hinum báðum eru heldur veikar.
Yvirhøvur eru svimjararnir tilmeldaðir í 2-3 kappingum, undantikið Shaila millum Garðarnar, sum svimur 4 kappingar, og stóra undantakið Elspa Mørkøre, sum luttekur í heilum 6 kappingum. Men her skal jú sigast, at Elspa Mørkøre sum kunnugt hevur betri tilmeldingartíð í minst 5 kappingum, enn tann tíðin sum vann gull á seinastu Oyggjaleikum 🙂
Føroyski hópurin er lukkutíð fult umboðaður í liðsvimjingunum, har vit alt annað líka burdu havt góðan kjans at vinna heiðursmerki. Nú veit eg ikki um tað yvirhøvur er loyvt at melda 2 lið úr sama landi til somu kapping; men støðan er í øllum førum at vit ‘bara’ hava éina til hvørja kapping, og at hesir framúr svimjarar tí veruliga mugu svimja seg á liðið.
Her eru tilmeldingarnar, skrivaðar av heimasíðuni hjá Svimjisambandið Føroya.
Kvinnur
Menn
Liðsvimjingar
(fr = frí, br = bringa, ry = rygg, fi = firvald, bl = blandað)